text:
E sektor mas importante di ekonomia boneriano ta i ta keda turismo. Hopi hende ta traha den turismo òf den un di e sektornan di suministro. Boneiru ta purba diversifiká ekonomia pa medio di invertí den agrikultura i e sektor di dunamentu di servisio. Aktividat empresarial na Boneiru ta krese tur aña ku un promedio di 2,8% pa aña. Kámara di Komèrsio ta ripará esaki tambe den oumentu di e kantidat di empresa na Boneiru ku ta inskribí den registro komersial.
E entrada promedio na nos isla ta rònt di un promedio di $27.500 pa persona. Pa motibu di e krísis di COVID-19 e entrada promedio aki lo a baha den e aña tras di lomba. Banda di esei forsa di kompra di habitantenan di nos isla a mustra un bahada leve (fuente: Trends in de Caribbean Netherlands 2020, CBS).
Sektornan
Na aña 2020 Kámara di Komèrsio a tene un enkuesta representativo bou di empresarionan na Boneiru. For di esaki a resultá ku turismo, konstrukshon i sektor di servisio ta e sektornan mas importante na nos isla.
Den e enkuesta mas ku 42% di e empresanan a indiká di ta traha den e sektor turístiko. Aki mester opservá ku e sektor aki tambe ta un forsa ku ta duna impulso na ekonomia boneriano. Hopi sektor den ekonomia ta suministradó òf nan tin un dependensia di e sektor aki.
Turismo ta e sektor mas grandi dentro di ekonomia di Boneiru. Den e investigashon di Ofisina Sentral di Estadístika (CBS) ‘Trends in de Caribbean Netherlands 2019’ e parti di turismo ta aproksimadamente 38,4%. Den e enkuesta pues esaki ta un tiki mas haltu. Sinembargo ta definí e sektor aki na un manera amplio. Pa e motibu aki den e enkuesta a pidi tur empresa pa dentro di e sektor indiká kua ta e ramo di negoshi spesífiko dentro di kua nan ta traha. E tabèl aki bou ta indiká ku e partisipantenan na e enkuesta ta bunita repartí den e sektor turístiko.
Impuesto
Boneiru ta un entidat públiko di Hulanda. Esaki ta nifiká ku na Boneiru tin otro lei i regla ku ta na vigor kompará ku Hulanda Oropeo. Esaki ta konta pa impuesto tambe. E desviashonnan mas importante i mas remarkabel for di Hulanda ta impuesto riba ganashi (tarifa 0%), impuesto riba dividendo (tarifa 5%) i impuesto riba sueldo (30,4%). Mas aleu Hulanda Karibense konosé un impuesto riba propiedat inmóbil ku ta aplikabel. E tarifa aki ta diferensiá pa hende privá (partikulir) i empresanan. Pa e motibu aki ta bon pa via e lenk informá bo mes tokante e tarifanan i impuestonan vigente di nos gobièrnu lokal.


c: text/html

text:
Ephrem J lo presentá konsierto lokal bailabel
Hopi t’esnan ku a pa basta aña kaba ta siguiendo pasonan di e artista internashonal Yu di Kòrsou Ephrem J, ku a sa di ta sentro di atenshon na varios konsierto fo’i tera: di Argentina pa Mexico pa Los Angeles te Warshaw, Spaña, Bèlgika i Inglatera. Ku hopi orguyo hopi Yu di Kòrsou por opservá e akogida grandi di Ephrem J pafó di pais, ku ta interpretá su propio komposishonnan i algun “cover” den su estilo úniko. Hopi a puntra, ki dia nan por mira Ephrem J aki na Kòrsou bibu.
Dia 24 di novèmber awo, Ephrem J, riba su fecha natal, lo brinda Kòrsou kompletu un konsierto bailabel. Kansionnan manera “Tu de que vas”, ku por sierto ya tin algun siman ta klòk na prome puesto riba varios kartelera, i otronan manera “Como una oracion” tur lo zona dia 24 de novèmber den District 1850 (antes Bermuda) patras di The Movies na Skalo.
Ya a konfirma Era Outéntiko pa e akto di aperture di e anochi mientras Alexandra (antes Monchi Y Alexandra) tambe lo ta bibu ku su banda direktamente for di Republica Dominicana den e pre-show. Ephrem J mes lo ta ku su banda formá pa músikonan di Samto Domingo y esnan lokal ku sa kompañé durante su giranan internashonal, kantando tur su kansionnan ku durante e ultimo 3 pa 4 añanan aki a zona rònt mundu. Músikonan invitá lo yega Kòrsou ku Sunrise, e transportadó ofisial di e evento, mientras Academy Hotel lo sòru pa un hospedahe komodó.
Riba petishon di hopi, Ephrem J a saka tambe un disko kompakto ku ta optenibel na Mensing i Tik Tak, mientras pa e oudishon internashonal e disko kompakto ta optenibel for di awe na diferente provedor online, manera iTunes, Spotify, Claro Música, Amazon Music. Target Music, Google Play i YouTube Music.
Karchinan Early Bird pa e konsierto bailabel di dia 24 novèmber na rason di NAf. 35 ya ta optenibel na Tik Tak. Pa VIP Single of VIP Table por tuma kontakto ku te. 685.0650.
Lo tin hopi sospresa mas ku durante e simannan benidero lo ser divulgá. Keda pendiente pa esakinan.

robotstxt: allowed

filter: keep


text: KRALENDIJK – Ayera djadumingu nèt despues ku marcha di karnaval grandi a kaba di ranka sali, ‘generator’ di e grupo di karnaval ‘NRG Carnival Group’ a pega kandela. Esaki a sòru pa un momentu di sustu pa esnan den e grupo i esnan kantu di kaya. Danki na aktuashon rápido di miembronan di e grupo i personal di kuerpo di bombero ku a yega mesora, ku a evitá lo peor. E kandela a kousa daño solamente na e ‘generator’. Algun ratu despues a kambia e ‘generator’ pa asina e grupo por a sigui gosa den marcha.


text:
ORANJESTAD (AAN): Dialuna atardi pa anochi a tuma lugar un reunion urgente di AVP cu su votadornan.
All Stories
Parlamentario Arthur Dowers
ORANJESTAD (AAN): Minister Ursell Arends a duna di conoce cu e no por kere cu ta tur simpatisante di AVP kier pa Aruba sigi biba di placa presta.
Parlamentario Alvin Molina (MEP):
ORANJESTAD (AAN): E filosofo Frances Charles Montesquieu (1689-1755) tabata e inventor di e doctrina di e tres podernan,
Arthur Dowers a considera e anuncio di Gobierno comosifuera ta ta cambiando un taira plat pa otro plat
ORANJESTAD (AAN): Segun Arthur Dowers, kende ta Parlamentario pa AVP, e tin di duna credito na e dos lidernan di gabinete Wever Croes,
Secretario General di MEP:


text:
E gigante di rednan social Twitter Inc, bou un mayor menasa di regulacionnan y plaga di violacionnan grave di siguridad, e ta nombrando un di e piratanan informatico miho considera di mundo di obtene tur tipo di informacion di bon te cu mal informacion.
Riba dialuna, e compania a nombra Peiter Zakto, ampliamente conoci door di su maneho di hacker Mudge, na e posicion nobo manera hefe di siguridad, loke a otorga un mandato amplio pa recomenda cambionan den e structura y practicanan. Zakto ta contesta CEO Jack Dorsey y ta spera cu ta asumi e gestion di e funcionnan clave di siguridad despues di un revision di 45 na 60 dianan,
Riba un entrevista exclusivo, Zakto a bisa cu lo examina “e seguridad di e informacion, e intergidad di e sitio, e siguridad fisico, e integridad di e plataforma, cu ta cuminsa touch casonan di abuso y e manipulacion di e plataforma y ingenieria”.
Zakto a supervisa recientemente e siguridad den e unicornio di pagonan electronico Stripe. Prome cu esey, a traha den proyectonan special den Google y a supervisa e entrega di subseccionnan pa proyectonan tocante cibersiguridad den e famoso agencia di Proyectonan di Investigacion Avanasa di Defensa Pentagono (DARPA).
E carera colori di Zakto a cuminsa den e decada di 1990, ora simultaneamente a realisa trabounan clasifica pa un contratista di gobierno y tabata entre otro lidernan di Cult of the Dead Cow, un grupo di piratanan informatico conoci door di lansa heramientanan di pirata di windows pa incia Microsoft na mehora e siguridad.
“Mi no sa si un hende por drecha e siguridad di Twitter, pero e lo ta den e parti superior di mi lista” Dan Kaufman a bisa, ken a supervisa Zakto den DARPA y awo ta lidera e grupo di productonan avansa den Google.
Twitter ta enfrenta desafionan grandi di siguridad. Ya caba un aña, e gobierno di Merca a acusa dos homber di a spia pa Arabia Saudita ora tabata trata den Twitter añanan prome, bisando cu e la transmiti informacion priva tocante e criticonan di Reino.
Den juli, un grupo di hobennan informatico a gaña e empleadonan y a obtene acceso na heramientanan interno, cu a permitnan di cambia e configuracion di e cuenta y despues Tweet desde e cuentanan di e candidato presidencial Joe Biden, e fundado di Microsoft, Bill Gates, y e presidente ehecutivo di Tesla, Elon Musk.
“E filtracion di datonan di e verano aki tabata un recordatorio importante di con leu Twitter mester yega pa desaroya algun di e funcionnan di siguridad basico necesario pa ehecuta un servicio dirigi door di adversarionan hopi mas habil cu e adolescentenan deteni door di e incidente ey” Alex Stamos, ex director di siguridad di Facebook y actual investigado di Standford cu a yuda lidera e esfuersonan pa combati e des informacion electoral.
Stamos, ken un biaha a traha pa e consulta di siguridad di Zakto, a cualifik’e manera un gram candidato pa un empresa cu ta carece di e forsa financiero di Facebook y Google. “Nan mester haya solucionnan creativo na e problemanan aki y si Mudge ta famoso door di algo den siguridad, e ta door di ta creativo”.
Zakto a bisa cu e ta comprometi na mehora e combersacionnan publico di Twitter. Elogio un movemento reciente pa aumenta e friccion” na inicia e usuarionan di comenta den luga di simplemente Tweet : un proximo paso lo por ta obliga e personanan na compronde un combersacion largo prome di participa den dje. El a bisa.
Zakto a bisa cu e ta aprecia e apertura di Twitter den e concentracion di siguridad no convencional, manera su propuesta pa confundi na e actornan malo manipula e datonan cu ta ricibi di Twitter tocante con e personanan ta interactua cu su publicacionnan.


text:
ORANJESTAD – Departamento di Aduana ta inicia un opleiding pa Kommies der Invoerrechten en Accijnzen y ta en busca di candidatonan integro, profesional, servicial, colegial, cu enfoke riba calidad, resultado, cooperacion, y cu un bon estado fisico y mental.
Departamento di Aduana ta e autoridad encarga cu e control riba e importacion, exportacion y transito di mercancia for di Aruba a base di e Landsverordening in-, uit-, en doorvoer, accijns y bijzondere verordeningen. E servicionan di Departamento di Aduana tin como meta pa stimula Aruba su economia y comercio internacional, y alabes proteha e sociedad. Como parti di nos organisacion, Departamento di Aduana ta considera integridad y eficiencia dos componente fundamental.
Pa mas informacion tocante e vacatura y pa solicita, candidatonan por bishita nos website y yena e formulario digital, esta:
https://www.douane.aw/opleiding-tot-kommies-der-invoerrechten-en-accijnzen/
Si bo persona a yega di solicita anteriormente, mester yena e aplicacion di nobo via nos website. E ultimo fecha pa solicita ta dia 12 di maart, 2021.
Por fabor tuma bon nota cu mester agrega tambe e papel di 5 florin di Censo (uittreksel bevolkingsregister).


text:
OLYMPIC DAY RUN 2021 TA CONTA CU 500 MUCHA
Oranjestad – 17 di juni 2021 – IBiSA, Comite Olimpico Arubano (COA) y Aruba Bank un bes mas ta uni pa celebra “Olympic Day 2021” diasabra 19 di juni, na Compleho Deportivo Guillermo Prospero Trinidad y Entertainment Center.
E celebracion lo consisti di e Olympic Day Run cu ta conta cu participacion den coremento di 1, 2 y 3 kilometer, di mucha di varios scol. Ta recorda tur mayor pa e muchanan tey presente na e ora stipula menciona den e carta ricibi hunto cu e pakete.
E caredanan ta bay tuma lugar den e sistema di ‘heat’ (den grupo), debi na e camtdad di participante (500), y e mihor tempo overall di e prome 3 lugar den cada categoria di edad pa tanto mucha muher como mucha homber ta esnan cu ta wordo premia cu medaya.
Despues di 1,2,3K tin mas actividad riba programa manera “Meet the Top Athletes” y demonstracion di diferente deporte.
IBiSA, COA y Aruba Bank ta conta riba un asistencia grandi pa celebra “Olympic Day 2021”cu e Olympic Day Run 2021.


text: Dialuna mainta a drenta informe di un problema di pareha unda e homber ta bentando paña lus y botternan kibra den cura dilanti di e cas na Beaujonstraat, mesora a dirigi un patruya na e sitio. Na yegada di e patruya net e homber a bay caba for di e sitio. Polis a papia cu e dama y e dama a mustra polis locual e homber a haci. Polis a tuma nota y a keda di traha un rapport di e susedido. Ni un ora despues a drenta un otro informe di cu e homber a bolbe na e sitio. Na yegada di e patruyanan atrobe e mesun cos e dama kier pa polis core cu e homber for di e sitio pero no kier entrega keho contra dje. Polis a bolbe papia cu e homber y a pidie pa bandona e sitio.


text:
Departamento di Impuesto ta un departamento di gobierno cu tin e tarea pa garantisa entrada di impuesto y pa facilita e contribuyente pa por cumpli cu su debernan fiscal. E ta un tarea cu un responsabilidad grandi pa cu presupuesto di Pais Aruba y e presupuestonan di otro instancianan di gobierno manera ATA, TPEF, AZV, SVB, DIMAS y DIP.
Den e prome mita di aña 2022, Departamento di Impuesto a registra un total di 868 miyon florin na entrada. Di e suma aki, a colecta un total di 399 miyon florin (46%) na entrada di impuesto y 469 miyon florin (54%) na toeristenheffing, primanan di AOV/AWW y AZV, erfpachtscanon y entrada pa gasto di permiso di DIMAS, cualnan ta destina pa instancianan manera ATA, TPEF, AZV, SVB, DIMAS y DIP.
Entrada compara cu aña 2021
Compara cu otro añanan, e entradanan ta solamente 10% bou e nivel di entrada di aña 2019, e aña prome cu pandemia. Sinembargo compara cu aña 2021, a registra un aumento significativo di 30% den e entradanan di e prome mita (januari te cu juni) di aña 2022.
Aki ta sigui un bista di e cifranan:
E entradanan di impuesto directo y indirecto a aumenta cu 37% compara cu e entradanan di e mesun periodo di aña 2021 y nan ta representa 58% di e presupuesto di Pais Aruba di aña 2022. E entradanan destina pa otro instancia a aumenta cu 24%. E aumento di e entrada total di e prome mita di aña 2022 ta 30% compara cu aña 2021.
Compliance
E efectonan positivo di e recuperacion di e economia di Aruba y e esfuersonan di Departamento di Impuesto riba e tereno di colecta impuesto ta claramente visibel. E departamento ta trahando duro riba e tereno di compliance pa por mehora esaki aun mas. Staf y personal di Departamento di Impuesto ta haciendo nan maximo esfuerso pa facilita e contribuyente pa por cumpli cu nan debernan fiscal dunando un servicio eleva. E meta final ta pa e contribuyente ta conciente di su deber fiscal y ta cumpli na tempo cu esaki evitando asina costonan adicional di boet of interes.
Como cuidadano di Aruba nos tin e deber pa cumpli cu nos responsabilidad di declara y paga nos impuestonan na tempo cu ta na bienestar di nos mes y di nos pais.


text:
Publiká riba 15 Yüli 2020
Willemstad – E funshon di sekretario general di SOAW ta vakante for di 1 sèptèmber 2019 despues di e retiro boluntario di e SG anterior. A instituí un komishon di selekshon ku ta konsistí di kader tòp den gobièrnu pa e atkisishon i selekshon aki. Despues di un selekshon amplio i profundo Konseho di Minister riba djárason 1 yüli 2020, riba proposishon di minister di SOAW señor Hensley Koeiman, a bai di akuerdo ku nombramentu di señor Etienne van der Horst komo sekretario-general di SOAW entrante 1 di sèptèmber 2020.
Señor Van der Horst no ta deskonosí den seno gubernamental di Kòrsou. E tabata entre otro minister di BPD. Promé ku esei señor Van der Horst a okupá varios funshon haltu di maneho. E tabata hefe di servisio na DROV, direktor interino di maneho na Curinta N.V. i den gerensia di Curaçao Airport Partners N.V. Señor Van der Horst ta te 1 sèptèmber direktor interino na direktorado Desaroyo Urbano i Espasial di e entidat públiko na Boneiru.
Konsiderando su amplio konosimentu i eksperensia, sigur pa loke ta trata funshonamentu den gobièrnu, señor Van der Horst ta hopi adekuá pa duna un kontribushon na mas fortifikashon di SOAW.
Pa tanten señora Yadira Bakhuis, entrante 13 di yüli 2020 i te 1 sèptèmber 2020, ta enkargá ku e funshon di SG a.i. na ministerio di SOAW.


text:
Diahuebs ultimo dia 8 di juli 2021 Caribbean Football Union a tene su congreso na JW Marriot na Miami. Ta despues di 22 luna cu e miembronan a topa atrobe personalmente. Durante e congreso aki e miembronan di CFU a eligi un Executive Committe (bestuur) nobo pa e proximo 4 añanan y na mes momento e reeligi ing. Richard Dijkhoff, presidente di Arubaanse Voetbal Bond, como miembro ehecutivo. El a haya e puesto di vice-presidente di CFU.
Esaki ta un logro grandi. Mester mir’e cu banda cu Aruba tin un representante den e Executive Board di CFU, pa dirigi, administra y maneha futbol pa 31 isla den Caribe, cu e Arubiano aki ta reeligi pa traha na bienestar di henter Caribe. Tur esaki a base di e bon trabou cu el a bin ta deplega den Caribe, aportando grandemente na e desaroyonan positivo cu ta tumando luga den Caribe pero tambe pa e reconocimiento cu su persona ta ricibi pa e desaroyonan positivo cu CFU ta experenciando den AVB y pa futbol na Aruba.
A reeligi e presidente di AVB, ing. RIchard Dijkhoff, entre otro pa e elogionan y reconocimentonan cu e federacionnan a dune’ pa e cambionan cu e ta introduciendo riba diferente area den maneha, dirigi y administra futbol na Aruba, pero principalmente pa locual ta trata e 8 areanan cu AVB a identifica pa desaroya pa asina eleva e nivel di futbol den su totalidad na Aruba.
E plan aki cu a haya e nomber di “Grow Football Aruba” y ta consisti di:
- Club Development
- Coach Development
- Talent Development
- Women’s Football Development
- Referee Development
- National Teams Development
- League Development
- Facilities Development
CONCACAF a adopta e plan integral aki cu e meta pa despues cu AVB caba di implement’e exitosamente, bou guia di mentor di CONCACAF, Etienne Siliee, lo implementa e plan aki den e 40 otro federacionnan den CONCACAF. Pues desaroyonan super positivo pa Aruba y e demas islanan den Caribe.
E experiencia cu ing. Richard Dijkhoff a gana e ultimo añanan den AVB na Aruba, pero tambe trahando di cerca cu CONCACAF, FIFA y KNVB, a hacie un berdadero ehecutivo bon prepara den futbol pa henter Caribe. E organisacion Caribense como tal a mira e desaroyonan aki cu a sosode bou su liderasgo y mesora a puntr’e pa compartie cu e demas islanan den Caribe. Dijkhoff ta convenci cu futbol ta uni pueblonan y na final ta crea lidernan den nos comunidadnan. No mester mira futbol solamente como un deporte, sino henter e movimiento rond di dje ta hacie mas cu djis skop bala.
ing. Richard Dijkhoff lo sigui traha na bienestar di futbol tanto internacional- y localmente tanten cu permitie pa sigui dirigi y crece futbol na Aruba. Un pabien grandi ta bay pa ing. Richard Dijkhoff, presidente di AVB pa e logro aki y pa un biaha mas pone nomber di Aruba resona internacionalmente.


text: KRALENDIJK – Fin di siman ku a pasa un outo pa un òf otro motibu a kibra un parti di kurá di ‘Kinder Opvang Bon Kwido’ na Kaya Maria C. Hellmund. A kibra e kurá i a bandoná e sitio sin pone niun hende na altura di loke a sosodé. Pues aki ta trata di un asina yama; ‘hit and run’. E ‘Kinder Opvang’ ta pidi si e persona enbolbí òf kualke otro persona ku por a tuma nota di un vehíkulo ku tin sla i marka blou na dje, indikando ku e por tabata enbolbí den kibramentu di kurá di e lugá ariba menshoná, òf sa di algu pa por fabor informá nos. Por tuma kontakto ku ‘Kinder Opvang Bon Kwido’, sea personal durante dia òf por yama na number di telefon; 717-8911.


text:
E paisnan den Reino pa basta tempu ta prepará nan mes riba e posibilidat di un eventual migrashon masal for di Venezuela, pa motibu di e krisis humanitario ku ta tuma lugá einan. Nos a prepará riba gruponan grandi ku simultaniamente lo a yega nos islanan. Gobiernu di Korsou a konstata ku serka nos e migrashon masal si a tuma lugá for di 2016, pero den un forma sekreto no hopi visibel pa bista. Nan no a bini den gruponan grandi.
Venezolanonan ku pèrmitnan kaduká no a regresá nan pais, Venozolanonan ku a yega komo turista a keda Kòrsou i no semper a mira botonan ku a bini regularmente ku tripulantenan indokumentá. Tasashonnan basá riba investigashonnan inisial, ta duna un indikashon ku aktualmente tin un populashon di minimal 4000 te ku 6000 Venezolano na Kòrsou sin papelnan d i estadia. E hendenan aki ta biba i traha na Kòrsou den un forma ilegal. Banda di esei tin kasonan di trafikashon humano, trafikashon di droga i arma. Gobièrnu ta prekupá pa e konsekuensianan negativo di e populashon di hendenan ku ta biba ilegal riba Kòrsou di komunidat pa loke ta trata merkado laboral, seguridat sosial, kuido mèdiko i enseñansa.


text:
ESTONIA — Pa un frakshon di sekònde Hensley Paulina ta keda sin haña medaya riba 100 meter den e kampionato Oropeo bou di 23 aña. Hensley a kore pa un tempu di 10,40 sekònde ku tabata bon pa di kuater lugá miéntras ku su rival franses Guy-Elphège Anouman a logra di tres lugá ku un tempu di 10,39 sekonde. E kareda a keda gana pa Giovanni Galbieri di Italia ku a kore un tempu di 10,33 sekònde.
Hensley a klasifka pa e final ku e di dos mihó tempu den semi-finalnan. Den semi-final e atleta di Kòrsou ku ta representando Hulanda a kore un tempu di 10,29 sekònde. Segun e atleta; “e kareda tabata un kareda fásil pero lastimamente mi hamstring no por a wanta mas”.
Problema ku hamstring tabata e motibu ku Hensley mester a kanselá su partisipashon despues di e promé buèlta klasifikatorio di 200 meter tambe. Den e promé buèlta klasifikaotrio di 200 meter Hensley a kore un tempu di 21,17 sekònde. Pero despues di e kareda aki e atleta a haña kram den su hamstring i a tuma e desishon pa no sigui ku su partisipashon den e evento.


text:
WILLEMSTAD — Den wikènt tras di lomba tabatin un tremendo torneo di tènis di mesa den Sala Rekreo Irene Moreno.
Compunel & Sons den koperashon ku Federashon Tènis di Mesa Kòrsou a organisá un torneo di kabayero individual ku partisipashon tambe di Aruba i Bonaire.
Di Aruba tabatin e mihó hungadónan ku ta Mario Lobo ku tin 24 título di kampeon di Aruba riba su nòmber i e number 2 ku ta Andy Gomes. Di Bonaire a bini Almar Nicolaas i JC Clementina. Kòrsou tabata representá pa 8 hungadó. Entre otro Devon Meilink kampion di Kòrsou 2015, Dimitri Leon kampion di Kòrsou vários biaha i Henny Metry MVP 2015.
Djasabra tabatin e weganan, hungá den 4 grupo pa saka e mihó 2 pa asina bai ku 8 hungadó Djadumingu pe weganan final. Djasabra mester menshoná e wega entre Mario Lobo i Dimitri Leon den nan grupo, kaminda nan mester a bai tur 5 sèt pa finalmente Mario gana 3-2. Ken por a pensa ku ta e mes un 2 hungadónan aki ta bai resultá e mihonan di e wikènt ey.
Djadumingu weganan a wòrdu hungá, kaminda a bin resultá e weganan di semi final entre Dimitri Leon i Andy Gomes pa despues Mario Lobo kontra Michael Dalnoot. Dimitri i Andy Gomes a faha ku otro, kaminda tremendo partido di pinpòn a keda demonstra.
Dimitri a mustra kon bon prepará mentalmente e la bini i ta gana e number 2 di Aruba ku skor di 3-1. Di otro banda Mario a mustra su nivel i eksperensia i ta gana Michael Dalnoot, ku últimamente ta den bon forma, ku skor di 3-1.
E tremendo final ku tur hende kièr a mira: Mario Lobo di Aruba kontra Dimitri Leon di Kòrsou. Tabatin un bon públiko i nan a haña kos pa mira. Rèlinan fabuloso, largu i rápido. tabata karakterisá e wega.
E partido final aki, ku tabata mihó di 7, a bai kompletu. Na dado momentu den e di 5 wega, empatá 2-2 na sèt, Dimitri ta sufri un leshon na su rudia ku kasi a pone un final na e partido. Ku ayudo e la sigui pero por a mira ku e la pèrdè su konsentrashon un ratu i ta kai atras 3-2. Den e di 6 sèt e la rekuperá i den un tremendo sèt ta bin empatá e wega dor di gana e di 6 sèt 14-12.
Ku e wega empatá na sèt 3-3 Mario Lobo ta bin gana e torneo dor di gana di Dimitri finalmente 4-3. Un tremendo demostrashon di e islanan pa loke ta tènis di mesa. vale la pena pa sigui ku e tipo di torneonan aki ku ayudo di mas sponsor. Un danki inmenso na Compunel & Sons.


text:
Inscripcion pa Landsexamen 2020 mavo/havo/vwo
Inscripcion pa landsexamen 2020 ta tuma lugar den e periodo di 2 di september pa 30 di september 2019. Entrante 2 di september 2019 e formulario pa inscribi ta obtenibel via e website di Departamento di Enseñansa Aruba www.ea.aw (bou di letter L di landsexamen).
Prome cu baha e formulario pa inscribi, por fabor lesa e “Informatiebrochure Landsexamen 2020”.
Entrega e formulario hunto cu copia di tur documento necesario (p.e. certificado , diploma y e listanan di cifra obteni cu firma oficial) y copia di un extracto di registro di Censo di Aruba na balie di Examenbureau, Belgiëstraat 2. Tambe mester entrega un copia di e prome pagina di e formulario di inscripcion yena como prueba cu a entrega e formulario di inscripcion.
Candidatonan cu ta cumpli cu tur regla di inscripcion y a pasa e “screening” ta wordo notifica pa pasa entrega un copia di e recibo di pago di por lo menos 1 materia (vak).
Si no entrega tur documento necesario of si e inscripcion drenta despues di dia 30 di september 2019, no ta procesa e inscripcion.


text:
Den Haag – Konseho di Minister di Reino a renombrá Gregory Damoen entrante 1 di sèptèmber 2020 komo miembro di Kolegio di supervishon finansiero di Kòrsou i Sint Maarten riba proposishon di Kòrsou. E renombramentu ta keda efektuá pa medio di un Dekreto Real i e lo ta vigente pa un periodo di tres aña.
Damoen ta miembro di Cft for di 1 di sèptèmber 2017. Aktualmente e ta Chief Financial Officer (CFO) interino na Ontwikkelings Bank Nederlandse Antillen (Banko di Desaroyo di Antia Hulandes – OBNA). Prome cu esei e tabata Direktor athunto Risk & Compliance na Banko Sentral di Kòrsou i Sint Maarten i promé ku esei e tabata entre otro Direktor di Finansa na Gobièrnu Sentral di e anterior Antia Hulandes. Gregory Damoen tin un grado di Master den Accountancy.


text:
PARIS – Jean-Jullien Rojer a logra e título máksimo den e evento di ‘mixed doubles’ na Roland Garros. Rojer i su partner Anna-Lena Groenefeld di Alemania a sali pèrdè e promé set 4-6. Pero despues di e promé set, Rojer i partner a mustra nan superioridat riba nan oponente Nenad Zimonjic i Julia Görges. E Kurasoleño huntu ku su partner Aleman a gana e di dos set 6-2 pa despues gana e di tres set 10-7
Pa Jean Jullien esaki ta su promé título di Grand Slam ku e ta logra, miéntras ku pa Groenefeld esaki ta su di dos.


text:
Aruba ta ocupa e puesto number 75, y Corsou e puesto number 90 riba e Indice di Secresia Financiero publica ayera. Hulanda ta na di 12 lugar den e clasificacion, cual ta lidera pa Merca.
Cu e Indice di Secresia Financiero bienal, e Tax Justice Network, den colaboracion cu Oxfam Novib, ta delinea cua paisnan ta mas atractivo pa sconde activonan y evadi impuesto of laba placa. Sint Maarten no ta aparece riba e lista di 141 pais. Esaki segun un relato den portal noticiero di Corsou, CuraƧaoChronicle.
E Indice aki ta clasifica paisnan mundialmente basa riba nan sistemanan legal y financiero, y e grado na cual nan ta permiti individuo- y companianan sconde activonan y laba placa. E lista di e aƱa aki tin Merca den top, sigui pa Suisa y Singapore. Hulanda ta na di 12 lugar, y ta den un situacion pio cu ātax havensā notorio manera Cayman Islands y Cyprus.
Milou Geuns, experto di impuesto na Oxfam Novib, a comenta: āE problemanan rond di supervision y cumplimento di sancionnan contra Rusia, por ehemplo, ta revela pakico Hulanda ta asina halto den e clasificacion nobo. Nos no mester sigui facilita evasornan di impuesto, corupcion, crimen organisa y oligarcanan na Hulanda. Esaki ta empeora mas ainda e desigualdad mundial.ā
Di su banda, Arnold Merkis, coordinador di Tax Justice Netherlands, a comenta: āNos no ta sorprendi pa e mal score un biaha mas pa Hulanda. Ainda ta hacie demasiado facil pa disfrasa bo propiedad of structura di evasion di impuesto via Hulanda. Si realmente nos kier combati abuso, nos mester traha pa cambia esaki.ā
Un motibo importante pakico Hulanda ainda tin un posicion halto den e Indice, segun CuraƧaoChronicle, ta pa motibo di e falta di transparencia den e area di ultimate beneficial ownership (UBO). Secresia den e punto particular aki ta yuda e individuonan mas afluente, criminal, y companianan pa sconde nan activonan y asina evita di paga impuesto of evadi sancionnan, por ehemplo. Na Hulanda, sancionnan ā manera freeze activonan y obstrui transaccionnan financiero ā por wordo evita pasobra no tin suficiente bista riba activonan, y hopi biaha ta dificil pa track e doƱo di un compania estableci na Hulanda.


text:
Despues di varios cancelacion nan Copa Betico Croes version 2021 alfin ta bai reanuda e weekend aki cu e dos candeloso weganan di semi-final.
E torneo dedica na Gilberto François “Betico” Croes a cuminsa for di December pasa y debi na un suspension di basta tempo a logra cuminsa di nobo pa despues bolbe wordo suspendi of interumpi na algun ocasion debi na Covid-19 y tambe p’e weganan di qualification pa mundial Qatar 2022.
E cuater ekiponan cu a keda na bida den e torneo importante aki ta Nacional, RCA, La Fama y Britannia.
Semi-Final Nacional vs RCA:
E prome partido di semifinal lo wordo hunga Diasabra 10 di April pa 6:30 pm ora local na Centro Deportivo Guillermo Trinidad entre e ultimo sub-campeon y campeon di Aruba; Nacional lo midi forsa contra RCA.
Nacional cu a clasifica di chiripa pa e fase di knockout despues di a pasa hopi trabou den e fase di grupo na December ultimo, pero den e “knockout stage” a logra haya nan forma, un ekipo cu keto bai ta sin nan estelar Devis Oliveros, den kwart final a gana Riverplate na un manera convincente di 5-0 tras di un “hattrick” di Edward Clarissa y dos gol di Leonardo Pulido.
RCA cu tabata den bon forma henter e torneo aki na su turno a vapulea Caiquetio di Paradera cu anotacion di 8-0 unda cu Jhon Silva a brilla cu su hattrick, tambe Jean-Luc Bergen y Walter Bennet cada un cu dos gol, ademas di e gol di Ronald Gomez y asina postula nan mes den e semi-final aki.
Semi-Final La Fama vs Britannia:
E di dos semi-final lo tuma lugar Diadomingo atardi 6:30 pm tambe na CDGT na Dakota. La Fama, e sorpresa di e torneo aki, lo hunga contra Britannia.
La Fama a bin ta hungando bon futbol den e torneo aki unda ya nan a elimina Estrella anteriormente, despues a logra gana e ekipo cenicienta FC San Nicolas den kwart final cu anotacion di 2-1, pero nan mester bin di atras pa gana e partido aki den tempo adicional pa medio di un gol agonico di Andre Kelly p’asina evita bai pa tironan penal.
Britannia tabata den ‘top form’ den e torneo aki bou tutelage di coach Breinburg, den kwart final a derota Jong Aruba cu e anotacion di 10-0 unda tabatin hasta dos hungado cu ‘hatrick’ personal; Francis v/d Linden y David Castro, e otro golnan a wordo comparti pa cuater otro hungadonan.


text:
Prinses Wilhemina Fonds ta pará mei mei di sosiedat, pesei kolaborashonnan ku partnernan di sektor impresarial, gobièrnu i e sektor di salubridat ta esensial pa por yega na e metanan di no solamente PWF pero tambe na e metanan di e otro instansianan. Huntu ta traha riba e meta di: kombatí kanser.
Partner i Spónser
“PWF i MCB ta lucha huntu pa kanser na Korsou. Aparte di a pone fondonan disponibel, MCB a hasi nan edifisio históriko disponibel na PWF for di 1985”.
“PWF huntu ku Ride For The Roses ta hasi hendenan mas konsiente tokante di kanser. Aparte di esei ta kolekta sèn pa PWF pa medio di spònser i donatornan”
“Resientemente First Caribbean int. Bank a desaroyá proyektonan pa rekoudá fondo ku lo keda organisá dos biaha pa aña, pa asina por yega na rekursonan pa PWF”
PWF ta sostené e departamento di onkologia di CMC ku aparatura ku ta duna un aporte na mehoransa di e kalidat di bida di pashèntnan di kanser na Korsou.
Fundashon Prevenshon ta un sentro di investigashon pa kanser na boka di matris, kaminda ta pone hopi atenshon na detekshon trempan di e kanser. Ta hasi esaki dor di duna informashon tokante di e importansia di hasi un HPV- tèst. Tur dos organisashon ta sostené otro den e kuadro aki.
Fundashon Wit Gele Kruis huntu ku trahadónan sosial di PWF ta guia pashèntnan, despues ku nan a sali hospital i mester haña kuido na kas of den un ‘hospice’.
Thuiszorg Banda 'Bou huntu ku trahadónan sosial di PWF ta guia pashèntnan, despues ku nan a sali hospital i mester haña kuido na kas of den un ‘hospice’.
Un fundashon ku ta purba trese kanser na atenshon di pueblo pa medio di obranan teatral, pa asina kibra e tabú di kanser na pechu.
Fundashon R.O.S.A. ta sostené pashèntnan di stoma, di kual hopi ta pashènt di kanser. Ta organisá seshonnan di informashon mensual pa e pashèntnan aki.
PWF a aportá finansieramente na e ‘hospice’ pa pashèntnan terminal.
PWF ta sostené e ‘hospice’ finansieramente pa e kuido di pashèntnan di kanser terminal di menos rekurso na Korsou.
Un protokòl di kolaborashon realisá entre PWF i Fundashon Ronald Mc. Donald House Charities Curaçao pa asina hasi tur areglo tokante di muchanan malu mas efisiente, na manera ku e muchanan i nan mayornan por haña ayudo mas lihé.
Hopi pashèntnan di kanser ta haña ayudo na e instituto aki.
Curaçao Heart Foundation den kolaborashon ku PWF, FMA i GMN ta traha riba e maneho anti-humamentu na Korsou.
Ministerio di Salú, Medio Ambiente i Naturalesa den kolaborashon ku PWF, FMA i Curaçao Heart Foundation ta traha riba e maneho anti-humamentu na Korsou.


text:
ORANJESTAD – E fondo popular Hulandes conoci como Het Mondriaan Fonds a scohe 8 instancia di Aruba cu lo haya parti di e suma di € 250.000 como parti di e sosten pa islanan di Caribe Hulandes. E fondo ta sostene organisacionan cu ta contribui cu varios forma di arte cultural. E aña aki e fundacion a ricibi peticion di 26 instancia, di cual a dicidi pa otorga 8 pa esnan di Aruba. A duna Corsou 7, Bonaire 1 y Saba tambe 1. E contribucion mester yuda proyectonan cu ta dirigi riba coleccion, intercambio di conocemento, y programanan cu contenido. Entre e organisacion y fundacionan cu a ricibi e fondo na Aruba tin e.o. Fundacion Amigonan di Archivo – p/a Archivo Nacional Aruba, Fundashon Ban Ku Nos, , Pure Aruba Events Foundation, Plataforma Aruba, Stichting Monumentenfonds Aruba, Stichting Schouwburg Aruba, Stichting Terrafuse, Stichting Rancho.
ORANJESTAD - Aruba Lions Club ta conoce e an?a aki su rifa di auto cu ta consisti di 5 premio hopi atractivo manera, un auto electrico pa mucha, un step electrico, un bicicleta electrico, un scooter electrico y cu e promer premio un auto electrico di famia marca “Changan”.
ORANJESTAD - Diaranson ultimo a tuma lugar na "On The Rocks Café" , e lansamento di e tercer video clip di e banda Honeypot pa aña 2022, cu nan cancion nobo titula "Still Alive". E cancion aki a wordo graba na Aruba mes den diferente studionan manera Sunnyray Studio, Kurt Labadie y na Tisspro Studio serca Hubert Thiel, cu tabata encarga cu e mescla final. Produccion di e videoclip, tabata den man di Dani Cruz y Marlon Dubero. Pa 2023 e banda lo bay release nan di 5 studio album. Pa wak e video clip, click AKI.
ORANJESTAD - Awendia empleadonan no sa keda traha hopi aña pa e mesun compania. Nan ta duna e miho di nan pa algun tempo y despues ta fada y ta busca un otro “challenge” den nan carera. Wendell Bennett a busca e mesun “challenge” aki den e mesun compania, MetaCorp, durante no menos di 50 aña largo. Manera e mes ta bisa 50 aña ta nifica hopi sacrificio, trabao duro, lealtad y perseverancia. Pa Bennett ta manera ayera, el a conta.
ORANJESTAD - Retonan di salud mental no necesariamente ta refleha den cara di e persona. Asina un cantante y productor musical conoci a inspira hopi trahado den sector HORECA e siman aki. Siendo un persona cu a atende cu problema di salud mental, el a splica con den practica ta balansa su trabou y e reto cu e ta biba cu ne. Mayoria hende no sa mes, pasobra ta necesario pa bo ta contento cu bo mes, den caso bo kier sirbi of entretene un otro.
ORANJESTAD - Diasabra anochi CMB a tene su “Block Party for Charity” cu tabata un celebracion hunto cu comunidad di Aruba en conexion cu 60 aniversario di e banco. Den un record di menos di 2 ora a bende e maximo di 600 ticket (Afl. 15.00 cada uno) di cual e banco a match cada contribucion di e publico florin pa florin pa un total di Afl. 18,000.00. Asina mes gerencia di e banco Sres. Paul DeWolfe y Roberto Dijkhoff a rond af e suma final na e bunita montante di Afl. 25,000.00 cu lo bai completo pa Fundacion Contra Violencia Relacional (FCVR).
ORANJESTAD - Women’s Club of Aruba (WCA) a ser funda 88 aña pasa, dia 17 di september 1934. Sra. Lucy Smith, casa di Sr. Lloyd G. Smith, presidente di Refineria di Lago a organisa e prome reunion na Club di Lago den Colony. Na e reunion aki tabatin 150 hende muhe presente.


text:
E cuminda aki ta un opcion substancial vegetariano excelente y ta destaca pa su textura. E noodelsnan transparente parecido na glas ta parce e noodelsnan regular cu ta traha di bonchi mungo mula, tambe yama hilo di bonchi.
Nan ta facil pa haya y pa prepara cu un textura increibel pa duna sabor !
Ademas e tofu, e mushroom Shiitake fresco y e kool lo duna e plato un contraste bunita pero tambe hopi dushi.
E Tofu hasa ta un cambio compara cu e tofu garna of corta na bloki den e cuminda. (*Tofu duro gepres ta perfecto pa hasa pasobra su textura ta firme; e otro tipo di Tofu ta mas suave y ta bon pa steam)
Nota:
Por fabor sea alerta si bo persona tin alergia pa cualkier producto.
Ingredientenan
100 gram di noodel transparente/glas (tambe yama hilo di bonchi)
3 cuchara grandi di light soy sauce
1 cuchara grandi di vinager di malta
1 cuchara grandi di sucu bruin
½ cuchara chikito di zeta di sesame
cuchara chikito di zeta di pinda
bloki di Ginger di 5cm x 2cm bloki - 20 gram corta fini fini
6 Shiitake mushroom fresco cu stengel kita pero lag’e hente
110 gram di tofu gespiced mas o menos ½ paki corta na bloki mediano
3 cuchara grandi di biña shao hsing of dry sherry (opcional)
2 pida conoflo machica (opcional)
blachi grandi di kool chines, slice e kool chines diagonal y diki
100 gram (1 paki) di fresh black cloud ear fungus, kita e parti duro meymey
siboyo corta den slice di 7 cm largo (opcional)
Fresh black cloud ear fungus/ mushroom fresco yama horea preto.
Metodo
Paso 1
Soak e noodelnan den aw’i kranchi pa 15 minuut. Scuri nan bon, uzando sker di cushina pa corta nan den pidanan cu ta manehabel.
Paso 2
Combina e Soy Sauce, vinager, sucu y zeta di sesame den un comchi chikito y pon’e un banda.
Paso 3
Keinta e zeta di pinda den un wok te ora cu e fondo di e wok mustra cu e ta briya . Agrega e ginger, mushroom y tofu y laga nan hasa; mester drei constantemente pa 2 minuut of te ora cu e tofu ta medio color bruin oro.
Paso 4
Agrega e biña of sherry y cushina pa 30 seconde. Agrega e conoflo (opcional) e kool chines y e black cloud ear mushroom y sigui hasa pa 1 minuut mas.
Paso 5
Agrega e mix di Soy Sauce, noodles y siboyo (opcional) y sigui hasa pa 2 minuut, of te ora cu e noodles nan ta bon cayente.
Sirbi’e inmediatamente y…. Bon Apetit !
Por sirbi’e cu:
Aros blanco
Pampuna herbi


text:
12 Aña di Oficialisacion di Papiamento
Awe ta recorda cu 12 aña pasa Papiamento a bira idioma oficial di Aruba. Dia 21 di mei 2003, Parlamento di Aruba a aproba e ley di idioma oficial.
Esaki ta encera cu pa prome biaha den historia di Aruba, Papiamento y Hulandes a bira idioma oficial. Prome cu esey ningun di nan dos no tabata oficial na Aruba. Na Hulanda mes Hulandes a bira oficial na 1995. Na Corsou cu Boneiro Papiamento a bira oficial 4 aña despues, esta na 2007.
Den e 12 añanan aki a haci hopi trabou respecto Papiamento tanto como materia den enseñansa como e idioma nacional. Aki ta sigui un relato breve tocante esaki.
Papiamento y Enseñansa
Despues di a ofrece varios estudio di Papiamento Grado Tres, na augustus 2002 a cuminsa cu un estudio di Papiamento Grado Dos na Instituto Pedagogico Arubano (IPA). Aki varios persona a haya formacion como docente di Papiamento.
Despues cu e grupo aki a caba cu exito a sigui un estudio di Bachelor Papiamento. Actualmente tin un grupo di docente di Papiamento a caba Master in Education, Language and Literature of Papiamento na University of Curacao cu a inicia na september 2013.
Na augustus 2003, Papiamento a drenta enseñansa secundario EPB, MAVO, HAVO klas 1-2-3, VWO klas 1-2-3 y enseñansa avansa profesional EPI, IPA. Papiamento como materia ta sosteni principalmente pa e metodo didactico “Cristal”.
E siguiente aña escolar nobo 2015-2016, Papiamento lo sigui como materia den HAVO y VWO klas 4 y consecuentemente te final pa bira un materia di examen.
Proyecto Scol Multilingual
Otro desaroyo den Enseñansa rond idioma Papiamento ta e Proyecto Scol Multilingual (PSML) cu a keda implementa na augustus 2008 na scol preparatorio piloto. Actualmente Papiamento tanto como lenga di instruccion como materia hunto cu Hulandes, Ingles y Spaño ta den klas 3 di enseñansa basico den 2 scol basico piloto.
Material di Referencia
Na 2009, pa prome biaha, a publica un lista amplio di palabra: “Vocabulario Ortografico di Papiamento”, miho conoci como e Buki Blauw. E buki aki ta representa e ortografia di Papiamento di Aruba. Actualmente, ainda Papiamento ta sperando legislacion di su ortografia. Cu e lista di palabra aki e uzadonan di Papiamento skirbi tin un instrumento practico den nan man pa skirbi Papiamento miho.
Na 2010 a publica e prome edicion di “Manual di Gramatica di Papiamento – Morfologia”. Morfologia ta e estudio cu ta ocupa su mes cu structura, formacion, funcion y nificacion di palabra di un lenga, den e caso aki: Papiamento. E buki aki ta trata principalmente categoria di palabra.
Na e mesun aña a inicia un otro trabou di investigacion linguistico y desaroyo di e material: “Manual di Gramatica di Papiamento – Sintaxis”. Sintaxis ta studia con ta ordena, coordina y subordina e palabranan y e relacionnan cu e palabranan aki tin den un frase. E buki aki ta trata principalmente frase y su structura. Tin planea pa publica e buki aki na final di 2015.
E intencion di ambos manual ta pa nos comunidad adkiri conocemento basico di gramatica di Papiamento. Banda di esaki tambe a traduci diferente buki tanto didactico como buki di lesa na Papiamento.
Papiamento tin su propio vocabulario, gramatica y ortografia. Nos idioma ta rico na proverbio, dicho y expresion. Esaki ta haci tambe cu tin hopi mas pa investiga tanto riba e area linguistico como literatura. Cada un di nos ta responsabel pa tene Papiamento na un nivel eleva.
“Nos idioma ta den bo man. Papiamento, cuid’e!”.
Info / Contact
Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Diahuebs mainta, e Comision di Husticia den Parlamento, a ricibi bishita di KIA, Stichting Reclassering y Directie Sociale Zaken.
Parlamentario di partido AVP, mr. Gerlien Croes a cuminsa na bisa cu den e reunion nan a trata e topico di criminalidad bou di nos hobennan. E topico aki tur biaha ta bay rond. Tin biaha e ta bin di e mesun organisacionnan encarga cu procesonan hudicial, ora cu ta yega na actonan of casonan criminal bou di hobennan. Hopi biaha ta papia di hisa castigo.
Pero tur hende por ta di acuerdo, pero ta hopi importante pa papia, n’e momento aki, mas di prevencion y educacion di nos hobennan, cu cuminsa un otro discusion di hiba castigo bou di nos hobennan.
Tabata tin algun punto cardinal cu a bin dilanti. E situacion no ta esun di mas miho, ya cu e hobennan cu ta comete e delitonan pa prome biaha ta un grupo basta grandi. Esun cu ta comete e delito repititivo ta basta menos. Pero ta tempo pa pone un stop na esaki.
Pa un relato mas amplio, lesa edicion di TREMPAN.


text:
Kralendijk – Viktimá i testigunan di violensia domestiko i maltratu di mucha ta bai haña guia serka personanan ku a sigui un estudio kon pa yuda i guiana un manera profeshonal den e kasonan aki. A prepará seis persona ku ta bira Funshonario di Atenshon Violensia Doméstiko i Maltrato di Mucha (FAVDMM). Nan ta sòru pa den kaso ku tin sospecho di violensia doméstiko òf maltrato di mucha e prosedura di entre otro duna keho òf buska ayudo kana bon.
E funshonarionan a sigui un treinen di tres dia pa siña kon señalá maltrato di mucha. Tambe nan a siña e plan pa kon laga otronan papia di Violensia Doméstiko i Maltrato di Mucha. Nan a siña tambe kon pa mustra e kaminda pa duna kuido i duna sosten na mayor i yu. Durante e treinen a trata tambe kon pa kumpli ku nan ròl komo funshonario di atenshon. Ta a base di e ròl akí nan por konsehá, sostené i traha huntu ora ku tin señal di Violensia Doméstiko i Maltrato di Mucha. Durante e treinen nan a papia tambe tokante kiko ta nesesario pa implementá trahamentu ku e plan na skol.Sinku‘casemanager’ di Sentro di Ekspertisio Enseñansa i Kuido (Expertisecentrum Onderwijs en Zorg – EOZ) i un ámtenar di EPB a risibí nan sertifikado komo funshonario di atenshon.
Entidat Públiko Boneiru (EPB)a pidi esnanku ta duna kuido pa formulá un maneho di Violensia Doméstiko i Maltrato di Mucha. A tradusí e Kódigo di Mèldu manera e tin na Hulanda pa e situashon boneriano den un Plan den Etapa pa Violensia Doméstiko i Maltrato di Mucha. Despues a forma nuebe treiner di e kadena pa trein nan koleganan pa bira funshonario di atenshon.
E skolnan ku e funshonarionan di atenshon di Sentro di Ekspertisio Enseñansa i Kuido (EOZ) ta traha huntu kuné tambe lo haña tayer di parti di e treinernan kapasitá di kadena tokante Violensia Doméstiko i Maltrato di Mucha. Asin’ei ta hisa nan konosementu tokante Violensia Doméstiko i Maltrato di Mucha i pa siña señalá esaki. Den futuro lo ofresé e treinen aki tambe na krèshnan.E meta prinsipal ta pa, den koperashon ku instansianan, stòp e violensia for di den un fase tempran.


text:
Parlamento di Kòrsou durante un reunion públiko solèm a hasi apertura di e aña legislativo 2022-2023.
Parlamento di Kòrsou durante un reunion públiko solèm a hasi apertura di e aña legislativo 2022-2023.
E di dos djamars di luna di sèptèmber, ku tradishonalmente ta e dia ku Parlamento di Kòrsou ta inisiá su aña Legislativo Parlamentario nobo. E aña aki e preparashonnan pa e evento aki a kuminsá trempan i e diferente órganonan i instansianan di gobièrnu ku ta envolví a traha intensivo i diligente pa e seremonia militar, protokolar i e reunion solèm prosedé na un manera digno.
Durante e reunion solèm diferente dignatarionan i instansianan a hasi akto di presensia. Gobernador di Kòrsou, Su Ekselensia señora Lucille George-Wout, kompaña pa su komitiva a trese e diskurso di órden kaminda Su Ekselensia a trese e plannan ku e gobièrnu aktual, Gabinete Pisas II, tin den tapara pa e aña 2023, kual ta keda reflehá den e konsepto pa presupuesto di pais. Despues di e reunion, Minister di Finansa, señor Javier Silvania, a hasi entrega ofishal di e presupuesto di aña 2023 na Presidente di Parlamento señora Charetti America Francisca.


text:
Ya pa algun aña AP Center sa tin un Dia Habri pa por laga komunidat di Kòrsou sera konosí ku e lokakidat di ehersisio spesial pa personanan ku un desabilidat fisiko.
E aña aki tambe meskos. Dia 28 mart 2021 di 10’or pa 16’or lo bai tin un otro Dia Habrí pero den un otro formato. Aworaki bo mester registrá pa partisipá i lo bo haña un di e trainernan spesifikamente durante 45 minüt dediká pa spliká bo kiko tur nos ta hasi, kontesta tur pregunta i asta laga bo eksperensia algun ekipo i ehersisionan ku bo por hasi serka nos na AP Center.
For di 2016 AP Center a habri su portanan ku 8 kliente i kada aña nos ta mira mas interes i desaroyo di personanan ku un desabilidat fisiko pa kuminsá train na AP Center. Personanan ku un dwarslaesie i atake selebral ta e dos kondishonnan ku mas ta bin train serka nos pero banda esei tin personanan ku MS, ALS i otronan…
Nan a vòlg un di nos tres programanan kual ta:
- Ehersisio sin guia
- EbG (Ehersisio bou di Guia)
- ABT (Activity-based Training)
E programanan aki ta di un ora òf mas dependiente di kada persona su eskoho i durante di bo ora ku bo registrá pe lo bo por eksperensia sierto di e ehersisionan ku bo por haña pa kada un di programanan.
Pa bo partisipá na e Dia Habri bo mester yena e formulario riba nos website. Komo ku mester tene kuenta ku kantidat di hende mester planiá i manehá kada ora pa asina kada persona por eksperensiá e totalidat di AP Center. E kantidat ku por partisipá ta limita. Pesei nos ke enkurashá bo registrá awe mes pa bo por eksperensiá kiko AP Center por brinda bo.


text:
John Arends di e compania Aruba CBD tabata envolvi hopi di cerca cu creacion di e leynan cu ta permiti CBD Medicinal y esun di suplemento. Pero awor cu tur cos ta cla, e ta mira cu tin cos den maneho di Cannabis cu no ta cuadra cu ley.
Aruba CBD no ta hayando e mesun chens cu otro companianan ta haya den e maneho nobo di cannabis. Mas tristo, pasobra e ta un oportunidad pa e propio Arubianonan por crece door di inverti den un compaña cu por trece ganashi y pone placa draai den economia local.
Di otro banda, e chens cu ta nenga na localnan, si ta wordo duna na un compania Canades. Esaki ta locual John Arends, di Aruba CBD a conta.
Aruba CBD ta un compania cu ta traha na 12 pais di mundo, cultivando y bendiendo productonan di derivadonan di Cannabis.
Na momento di traha riba e ley, un comision a sinta pa yuda hinca e ley den otro y e concepto a bay Raad van Advies. Den e preparacion e conceptonan di ley 82, 83 y 84 a haya e aprobacion di Raad van Advies pa manda e conceptonan di ley Parlamento. Pero prome a pasa na Minister di Salubridad Publico. Ley no. 82 ta papia di Medicinal CBD; no 83 di Medicinal Cannabis y no. 84 a CBD Supplement.
Arends su compania a haci peticion pa haya un licencia basa riba ley no 84, y aki a bin tende cu Minister a laga ley no. 84 cay afo. Algo cu Arends no ta compronde e motibo su tras, mirando cu Raad van Advies a duna su aprobacion caba. Unico cos cu e por pensa, ta cu esaki ta basa riba conseho di su conseheronan.
E comision cu a traha riba e ley a splica pakico ta importante pa pasa ley no.84 y si no hacie, e lo trece problema pa Aruba. E motibo ta cu awo, por ehempel, Aruba ta haciendo algo ilegal. Tur producto importa awo ta drenta como Medicinal CBD pero ta bende nan como suplemento. “E ta ilegal. Bo no por importa loke ta wordo cataloga como Medicinal CBD y bende bou di suplemento,’ Arends a splica.
Na Merca mes ta un producto so ta aproba door di FDA como CBD Medicinal y cual ta Epidolex, bou di prescripcion. Tur resto producto di CBD cu tin ta suplemento. E productonan di Aruba, manera e ta awor, hamas por drenta Merca como CBD Medicinal. “Tin pais cu no ta acepta Suplemento CBD. P’esey si Aruba kier bini cu CBD Medicinal, mester percura cu e ta medicinal, y nada otro.” El a agrega si cu medicinal ta impagabel. John Arends a splica cu e mes tin certificacion pa tur dos, pero ta operando riba esun di suplemento. E tipo di producto aki ta mas accesibel pa e ciudadanonan. CBD Medicinal su prijs ta bira dies biaha mas caro. “Un boter chikito lo por costa 1000 euro.”
Aworaki tin companianan internacional cu tabata interesa pa bay den partnership cu Aruba. Pero nan no ta riesga esey aworaki pa motibo cu nan ta core e riesgo di perde nan licencia ya cu e leynan di Aruba no ta corecto.
Pa mas informacion por subi riba: https://www.arubacbd.co.uk/?fbclid=IwAR0cHR94FH8LY4dxv5YwCKY_edSXA914qksaFanu6XWrLaLu8vPkjHBkuww


text:
Un kos mi a deseá di SEÑOR, esei lo mi buska: ku mi por keda den e kas di SEÑOR tur e dianan di mi bida, pa kontemplá e bunitesa di SEÑOR, i pa meditá den Su tèmpel. Pasobra den e dia di angustia E lo skondemi den Su tabernakel; den e lugá sekreto di Su tènt E lo skondemi; E lo hisami pone riba un baranka
Salmo 27: 4-5
Cu dolor na nos curason, nos ta participa fayecimento di
nos ser stima:
Sara V. Kock-Hoevertsz
Cariñosamente yama “Sarita”
*24-01-1945 – †08-09-2022
Acto di entiero lo wordo anuncia despues


text:
“I Satanas a kontestá SEÑOR i a bisa: “Kueru pa kueru! Sí, tur loke un hende tin e lo duna pa su bida.”
Job 2:4
E diabel sa ku e ser humano ta hasi tur loke ta posibel pa biba hopi aña; p’esei, el a pidi pa mishi ku Job pa e wak e blasfemá Dios. I Dios a permití, pasó Dios tabata sa ku Job ta kere den djE, no pasó e tabata riku i tabatin un famia grandi, pero pasó e tabata teme Dios.
Despues, Job a eksperimentá e poder di Dios den su bida pa medio di restitushon di su salú, di su kosnan i su yunan ku el a pèrdè pa kousa di maldat.
I el a bisa, “Ma tende papia di Bo grandesa, pero awor mi ta mira ku mi propio wowonan ki magnífiko i poderoso Bo ta!”


text:
Informacion di estudio
Pa bira abogado, bo mester tin un titulo di “Meester (of Master) in Nederlands Recht” obteni na un universidad na Hulanda, of un titulo di Master obteni na Universidad di Aruba (UA), estableci na Aruba. UA ta ofrece les di lei Arubano. Tur persona cu kier traha na Aruba como abogado of hues, of eherce cualkier otro tipo di profesion huridico, mester domina lei Arubano y/of Hulandes.
Studiantenan di lei na e universidad aki ta wordo prepara como hurista “all-round”. Esey ta encera cu ora bo completa bo estudio di lei, bo por traha riba un variedad di tereno. Ora bo obtene e titulo(nan) di “Bachelor of Law” y/of “Master of Law”, como hurista lo bo ta capaz pa contesta un gran variedad di pregunta huridico cu bo ta topa diariamente.
Entrante e aña academico 2003-2004, UA a introduci e structura Bachelor-Master pa e estudio di Lei Arubano. E estudio di lei aki ta stimula un interes social amplio, capacidad analitico, un bon dominio di idioma Hulandes y placer di trata cu hende.
Si bo ta cumpli cu e exigencianan di admision, bo por inscribi pa medio di un formulario di inscripcion cu bo por tuma na bali di UA. Si bo no ta cumpli cu e exigencianan di admision, pero a cumpli 21 aña caba, Minister di Enseñansa por permiti bo participa na e examennan a base di e examen colloquium doctum. Mas informacion riba esaki ta obtenibel den e reglamento di Colloquium Doctum di Facultad di Derecho, cu bo por pidi na administracion di Universidad na J.E. Irausquinplein 4, Aruba.
Naturalmente, por studia derecho na Hulanda tambe. Por haci esey na Amsterdam, Leiden, Tilburg, Nijmegen, Groningen, Maastricht y Utrecht.
UA tin acuerdonan di cooperacion cu diferente universidad Hulandes. Tin palabracionnan concreto cu e universidadnan aki tocante dispensacion di tentamen pa studiantenan di UA, di manera cu si bo completa bo estudio na UA, ademas di bo Master di Derecho Arubano bo por obtene un Master di Derecho Hulandes tambe den relativamente poco tempo. Pa mas informacion, bay na www.ua.aw.
Ora un studiante completa su estudio y haya trabou na un oficina di abogado, su prome tres añanan trahando den abogacia ta conta como periodo di stage. Durante e periodo aki, bo ta traha como abogado si, pero bou di guia di un patron. Den e temporada aki bo por sigui un estudio no obligatorio (te ainda) di Formacion Profesional den Abogacia (“Beroepsopleiding Advocatuur”).
Por haya mas informacion tocante e estudio di Formacion Profesional den Abogacia na e website di Stichting PAO: www.pao-aruba.com.Scroll To Top


text:
Kralendijk – Bario di Nort’i Saliña tin su selebrashon di e fiestanan di San Juan i San Pedro, organisá pa Fundashon Nawati manera kustumber e aña akí atrobe. E selebrashonnan na Nort’i Saliña ta tuma lugá na e parke Red, Gold & Green dilanti di Mentor.
Selebrashon di e dos fiestanan kultural akí ta pa sigui konservá un tradishon di nos pueblo i pa pasa esakinan pa e generashon nobo, di manera ku ta sigui mantené e manifestashonnan kultural akí den nos bario i na Boneiru. Fundashon Nawati ta orguyoso ku e selebrashonnan akí tin bon akohida serka públiko i tokadónan di nos bario.
Pa e aña akí atrobe nos ta invitá e tokadónan ku kantantenan di bario i tambe e públiko ku gusta e selebrashon ku e bulamentu di kandela pa ta presente na e sitio for di 20:00 or pa e selebrashon riba 23 i 28 di yüni. Lo tin músika ku kanto, bulamentu di kandela i tambe e tradishonal betu pa tokadó. Nos ta hasi un yamada na e bario i na e amantenan di San Juan i San Pedro pa reservá e nochinan di djárason 23 i djaluna 28 di yüni, ku ta bispu di e dianan di e dos Santunan, pa e selebrashonnan. Nan ta un bunita aspekto di nos kultura ku nos mester mantené ku orguyo patriótiko.
Pa personanan ku ke buska mas informashon tokante San Juan i San Pedro por buska kontakto ku SKAL pa informashon tokante un dokumental di e Chispa di Juan ku Pedro ku ta pasa na televishon den e dianan akí.


text:
Oranjestad - 1 di februari 2022
Entrante mañan dia 2 di februari e Unidad Mobiel di Vacunacion ta cuminsa su recorido rond Aruba y pa luna di februari lo ta staciona na e siguiente localidadnan.
Na e Unidad Mobiel ciudadanonan cuminsando for di 12 aña por ricibi nan prome of di dos dosis di vacuna y ciudadanonan cuminsando for di 18 aña nan prome, di dos of e boostershot. E vacuna disponibel riba e Unidad Mobiel ta unicamente Pfizer.
DVG y Crisis Team ta invita Noord, Playa pabou y bisindario pa haci uzo di e dianan aki pa ainda pasa busca nan vacuna Pfizer na e siguiente localidadnan pa di e forma aki sigui proteha bo mes.


text:
Detenshon den kaso di maltrato i menasa.
KOMUNIKADO DI PRENSA 338 /2022
7 yüli 2022
Detenshon den kaso di maltrato i menasa.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 7 di yüli 2022 alrededor di 10.07’or, Sentral di Polis a risibí notifikashon di un kaso
di maltrato ku tabata tumando lugá na un adrès situá riba Winston Churchillweg.
Na yegada di e unidat, polis a enkontrá ku e víktima kende a splika ku tabatin un diskushon
entre e i su tio ku konsekuensia ku e tio a maltrat’é i menas’é ku un machete.
Polis a hasi detenshon mesora di e tio sospechoso, e hòmber L.Z. di 42 aña nasé na China.
A presentá e sospescho dilanti di un fiskal ouksiliar ku a ordená enkarselementu pendiente
di mas investigashon.


text:
ORANJESTAD – Diferente organisashon importante manera kompania di awa, elektrisidat, i telekomunikashon ta kore riesgo innesesario pa atake di cyber. Asta e propio Servisio di Seguridat, Ministerio Públiko i NCTVI, eksperto di cyber Erik Jan Koedijk ta atvertí.
Bo a hasi investigashon di diferente kompania krusial. Bo a hack e organisashonnan arubano aki?
“Nò. Esaki berdaderamente mi ke enfatisá: mi no a hack nada. Pasobra esei lo ta ilegal. Mi a hasi uso e posibilidatnan di scan ku gobièrnu hulandes a krea òf a pensa huntu ku otro hende. Por haña esakinan públikamente via entre otro internet.nl.”
I kiko bo konklushonnan?
“Di e 25 organisashonnan mi a traha un rapòrt chikí di mas o ménos 10 pa 15 di nan. Esaki nan por haña di mi normalmente i ku konseho pa drecha. 25 porshento ta detaye ku por solushoná den algun minüt. Ta djis un kos chikí no ta bon di stèl. Pero serka 75 porshento e seguridat di email no ta bon di ekipá. Ke men ei ta falta mas kos i probablemente bo mester di algun ora pa drech’é bon. Pero ta fásil pa hasié i no ta karu.”
Bo por ta mas spesífiko?
“Mi a wak espesialmente e instalashonnan di seguridat pa email. Esaki ta un tópiko ‘hòt’. Pasobra si bo no a stèl e bon, kriminal di cyber por tin mas éksito den e implementashon di por ehèmpel ransomware (software ku ta sekuestrá) serka organisashon òf habitante.”
“Durante di e scannan ei mi a topa otro asuntu no seif tambe. Manera sistema ku por alkansá públikamente. Pero loke espesialmente mi a mira, ta ku kriminalnan por malusá e nòmber di e organisashonnan ku e konsekuensha ku habitante i organisashon por ta vulnerabel pa nan. Por ehèmpel, kriminalnan por hasi manera nan ta un empleado i e ora ei e kriminal ta manda mail na nòmber di e organisashon. Manera ta e kaso serka Servisio di Seguridat di Aruba.”
‘Un kriminal di cyber por manda mail na nòmber di Servisio di Seguridat di Aruba’
Servisio di Seguridat, bo ta bisa. Pero no ta nèt nan ta tene kampaña di konsientisashon tokante seguridat di cyber na Aruba?
“Sí, pero nan tin algun instalashon ku por mehorá. Un kriminal di cyber na nòmber di Servisio di Seguridat* por mail un otro organisashon òf siudadano ku: ‘nos ta konsehá bo di hasi esaki pa bo seguridat, klek riba e lenk chikí aki’. Hende ta konfia esaki. Por solushoná e problema aki den algun minüt; despues ta imposibel pa kriminal di cyber malus’é.”
Kon ta pará serka e otro organisashonnan importante ku bo a investigá?
“Meskos. Manera na overheid.aw (portal di gobièrnu di Aruba, red.), pero tambe e organisashonnan ku ta prosesá kantidatnan grandi di dato di siudadano. Manera servisio di impuesto, e aseguradó di kuido médiko AZV i tambe Ofisina Nashonal Sentral di Kombatimentu di Terorismo, Seguridat i Interpol (NCTVI, Nationaal Centraal Bureau Terrorismebestrijding, Veiligheid en Interpol). Esaki no tin website, pero nan email tampoko no ta bon protehá. Probablemente ta posibel pa bo djis manda email na nòmber di NCTVI. Meskos ta konta pa hòspital.”
Hòspital Horacio Oduber un bia kaba tabata víktima di un hack di ransomware ku miónes di daño. Ainda nan asuntunan no ta na òrdu?
“Nò, un sierto kantidat di asuntu ainda nò. Mi a pasa pa splika kiko e mehorashonnan mester ta ei. Wak, pa bo ta sigurá ta un konsepto amplio. Mi no ta bisa ku hòspital tin su porta habrí pa hacker. Pero aki tambe e instalashonnan di email no tabata instalá korektamente i e ora ei por ehèmpel kriminalnan por gaña habitante. Den un tempu ku ainda tur hende ta papia di corona, ta un medida importante pa tuma, mi ta haña.”
‘Na hòspital e instalashonnan di email no tabata instalá korektamente’
“Na un dado momento e organisashonnan aki berdaderamente mester mehorá. Pasobra sino no tin niun sentido pa trese konsientisashon pa bo habitantenan . Bo mester drecha bo mes asuntunan promé.”
Ken ta Erik Jan Koedijk
Aktualmente Erik Jan Koedijk ta manager di krísis di ICT i protekshon di data na e órgano kordinadó di GGD. E tin su propio kompania tambe ku kua e tin hopi aña ta duna training i charla, entre otro tokante seguridat cyber. E ta den e órgano di konseho di polis hulandes tambe. For di kuminsamentu di internet (añanan 90) ademas e ta hasi skol, kompania i otro organisashon mas seif.
Pakiko bo a haña ku ta nesesario pa hasi esaki?
“Aña pasá durante un masterclass di Cyber Crime Awareness ku mi a duna pa un organisashon, mi a haña un pregunta tokante esaki. Si mi por a bisa algu tokante e estado di e organisashonnan na Aruba. Mi no por a hanã investigashon tokante esaki, pues mi a primintí pa hasi tempu liber na mart di e aña aki p’esaki. I esei mi a hasi.”
“Pero e kos ta prekupá mi tambe. Pasobra di un banda bo ta mira ku por ehèmpel gobièrnunan ta obligá siudadano di komuniká digitalmente. E ora ei di otro banda bo mester tin bo asuntunan na òrdu sí komo gobièrnu.”
Kiko bon mirá tabata e reakshonnan riba bo investigashon?
“Prekupante i ku atake, e mayoria di hende mésora a bula den defensa. Notisia tabata kore riba Facebook. Esakinan ta señalnan fuerte di aviso. Pasobra pakiko no por ta habrí pa krítika i drenta den diálogo? Ta trata di protekshon di siudadano i netamente den mi investigashon mi a trata di hèndel un kos chikí. E reakshon aki ta nifiká ku nan no sa i kisas nan no ke sa tampoko.”
E islanan ta un blanku kaba. E hack riba hòspital di Aruba, i awor atrobe a sekuestrá GEBE na Sint Maarten pa 52 mion.
Ekspertonan lokal ta haña ku awor bo a hasi Aruba un blanku pa hacker.
“Esei lo a sosodé, si mi a djis publiká e debilidatnan di e organisashonnan. Pero hustamente mi a duna nan e chèns pa drech’é promé promé ku mi publiká. Tambe mi a buska kos ku tabata fásil pa haña ku tampoko no ta dependé di bùdjèt i ku por solushoná kasi mésora.”
“Kaba, e islanan ta blanku kaba. E hack di hòspital di Aruba, manera bo a bisa kaba. I awor GEBE (e úniko kompania di awa i elektrisidat di Sint Maarten), sekuestrá pa 52 mion dòler pa hacker ku e menasa di hasi e suma ei dòbel si no paga sufisiente rápido.”
“P’esei mi a kuminsá mi investigashon ku e instalashonnan di seguridat di email, e base i e manera kon hacker ta drenta mayoria parti. Mester pone e base ei na òrdu promé. I gobièrnu i organisashonnan vital mester tabatin esaki na òrdu masha dia, mi ta haña.”
Bo tin mas ekspertisa ku e ekspertonan arubano?
“Wèl, mi ta kere mi tin basta hopi eksperensia di fondo den seguridat digital. Bo ta mira serka e organisashonnan aki ku hopi bia ta trata di e servisionan di nan suministradónan di ICT. Si bo kranchi ta lèk bo ta yama paipfeter, i si ta bon, e kranchi no ta lèk mas, E ora ei e paipfeter a hasi su trabou bon i esei ta masha visibel. Den kaso di seguridat digital esaki ta diferente, e ora ei serka un suministradó bo mester asumí ku ta entregá e konosementu apropiá…”
“Mi a wak e suministradónan na Aruba tambe, pero mi no tin nada di bisa tokante esaki. Esei no ta e scope di mi relato. Nan por yama mi sigur tokante loke mi a mira serka nan òf nan klientenan.”
Pero ta mira bo komo un un hende di afó, bo a ferwagt e reakshonnan aki?
Mi ta bini Aruba for di 2017 bin duna treinen. I nò, mi no ke aktua manera un makamba ku sa tur kos mihó. Na Hulanda tampoko tur kos no ta na òrdu. Pero na Hulanda nos ta kòmbersá ku otro, siña di otro i nos ta gradesido ora trese kos dilanti. Gobièrnu di Hulanda asta ta regalá bo un T-shirt ku ‘I hacked the Dutch Government and all I got is this lousy t-shirt’. E ta masha popular, pues gustosamente e community ta yuda!
Reakson di e organisashonnan ku a investigá
Di e konklushonnan di Koedijk tokante ministeriejustitie.com, nctvi.aw, gobierno.aw, webaruba.com, elmar.aw i setar.aw e organisashonnan aki a bisa espesialmente ‘no ta bèrdat, no ta importante òf e riesgo ta abou’.
OM ta víktima di spoofing
AZV i servisio di impuesto di Aruba (impuesto.aw) no a reakshoná. Ministerio Públiko (omaruba.aw) riba 31 di mart a mèldu ku e ta víktima di spoofing. Ret Karibense a puntra Koedijk pa investigá e dominio aki tambe i esaki ta konkluí ku e instalashonnan básiko aki tampoko no ta na òrdu. Den un reakshon OM ta bisa:
“Ministerio Públiko ta tene su mes na e puntonan di salida di seguridat di cyber di gobièrnu. OM p’esaki ta kolaborá estrechamente ku NCTVI i otro partner di seguridat cyber i tin seguridat di cyber komo prioridat di mas haltu.”
Servisio di seguridat
*Servisio di Seguridat di Aruba (VDA) a reakshoná detayadamente. Huntu ku NCTVI nan ta e lider di seguridat cyber di mas importante na nòmber di gobièrnu.


text: KRALENDIJK – Djasabra mèrdia, algu promé ku 12:30 notifikashon a drenta via e number 911 ku un aksidente di tráfiko a kaba di tuma lugá riba kaya Korona na altura di 88 snèk. E aksidente tabata entre un outo i un crosser. Testigunan na e sitio a konta ku shofùr di e crossser bayendo direkshon nort riba kaya Korona na dado momento a bai hala pasa dos outo sin tuma nota ku 1 di e vehíkulonan a duna señal pa lora na su man robes. E crosser a bai dal den banda di un KIA Rio koló kòrá. Daño material tabata bastante tantu na e vehíkulo i e crosser. Debí na e impakto fuerte, glas di e vehíkulo a kibra i kuminda ku shofùr di e crosser tabata moviendo kuné a bai resultá te den e outo. Shofùr di e crosser a keda heridá na suela ku diferente rasku rònt su kurpa i tabata keha di doló na su mannan. Probablemente el a kibra su man. E tabatin un hèlmu bistí. Ku ambulans a transportá e víktima pa hòspital pa tratamemtu médiko mas avansá. CRS tabata presente i a registrá e aksidente aki.


text:
Detenshon i konfiskashon.
KOMUNIKADO DI PRENSA 351/2021
21 di òktober 2021.
Detenshon i konfiskashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 21 di òktober 2021, alrededor di 12.26’or di merdia, reshèrshinan di VVC, a detené
e hòmber sospechoso, R.P.P., di 30 aña di edat nase na Kòrsou, na un kas den Andesweg.
Esaki ta enkonekshon ku un kiebro ku a tuma lugá na un establesimentu den área di Parera.
Durante di e investigashon polis a haña i konfiská un kantidat di paki di sigaria, sigá i vlui ku
ta prosedente di e ladronisa ariba menshoná.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.
Investigashon den e kaso aki ta kontinuá.


text:
Den cuadro di eleccion di luna di september venidero, Camara di Comercio y Industria di Aruba (KvK) lo organisa dos debate electoral. E fecha di e debatenan lo ta 8 juni 2017 y 17 augustus 2017.
Directora di KvK, Sonja Velthuizen ta splica cu nan kier organisa dos debate pa asina brinda e oportunidad  pa debati riba mas topico. Tambe nan kier ofrece e oportunidad na e participantenan di e debate pa elabora riba tur e topiconan, entre nan situacion economico, turismo, educacion, asuntonan social, financia publico y criminalidad. E debatenan lo wordo transmiti en bibo via TeleAruba. Nan lo bin cu un panel independiente cu lo evalua e preguntanan.
Durante e debatenan lo tin un moderador cu lo dirigi e preguntanan riba e diferente topiconan¬†y brinda e oportunidad pa e lidernan of respective representantenan di e partido por debati. E¬†topiconan ta basa riba asuntonan importante pa pueblo di Aruba en general cu merece e¬†debido atencion.¬†‚ÄúCamara di Comercio ta haya importante pa e pueblo di Aruba por haya mas informacion¬†posibel pa haci un bon choice‚ÄĚ, e ta motiva.
E no por duna mas informacion pero den transcurso di e proximo simannan nan lo bin cu mas informacion tocante e moderado, ki partidonan politico nan ta bay invita y e sitio di e debatenan aki. KvK ta debatiendo tambe entre nan mes ki partidonan politico nan ta bay invita. Sra. Veldhuizen ta indica cu e tres partidonan representa den parlamento sigur nan lo wordo invita pa atende e debate aki.
E lidernan di e diferente partidonan politico di Aruba ta invita pa discuti varios topico¬†relevante pa un maneho gubernamental di Aruba pa e proximo gobernacion y a√Īanan cu ta¬†bin. E meta ta pa a base di un plataforma neutral brinda pueblo di Aruba e oportunidad pa por¬†sigui di cerca e debatenan unda topiconan critico ta wordo debati, asina e Camara di¬†Comercio ta enfatisa.
E publico presente y e televidentenan na cas por haci pregunta por medio di un panel independiente, di cual e moderador lo haya e preguntanan adicional pa haci na e politiconan via internet. E personanan interesa pa haya mas informacion tocante e debate aki por yama libremente na KvK.


text:
Nos invitado den e programa aki ta un persona hopi speshal kual ta Sra. Luciana St. Jacoba, miho konosi kom Lulu. E tabata den e programa kaba hopi aña pasa, pero tempu a pasa i nos a bolbe entrevisté. Nos a kombersa un tiki kune riba su bida i tambe kiko ela hasi e ultimo añanan despues di su prome entrevista.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Luciana St. Jacoba
Nos invitado den e programa aki ta un persona hopi speshal kual ta Sra. Luciana St. Jacoba, miho konosi kom Lulu. E tabata den e programa kaba hopi aña pasa, pero tempu a pasa i nos a bolbe entrevisté. Nos a kombersa un tiki kune riba su bida i tambe kiko ela hasi e ultimo añanan despues di su prome entrevista.


text:
Den e programa aki nos invitado ta Sra. Veronica Arcadia Mercera kariñosamente jamá Ronni. Ela nase 12 Januari 1941 na Boneiru den e bario Puente’fo na Rinkon. E ta un persona hopi konosi den e mundu kultural. Nos ta kombersa kune riba su bida, su karera i e Rinkon di antes.
Produkshon: Fundashon Históriko Kultural Boneriano
Durashon: 52 minüt
Fuhikubo ta presentá: Veronica Arcadia (Ronni) Mercera
Den e programa aki nos invitado ta Sra. Veronica Arcadia Mercera kariñosamente jamá Ronni. Ela nase 12 Januari 1941 na Boneiru den e bario Puente’fo na Rinkon. E ta un persona hopi konosi den e mundu kultural. Nos ta kombersa kune riba su bida, su karera i e Rinkon di antes.


text:
Ta cu gran honor Aruba ta yama awe Bon Bini na e aereolinea Dominicano Arajet. Cu e apertura di e destinacion aki lo fortalece su presencia den Caribe cu America y ta avansa den su strategia di expansion y tambe diversificacion.
Sr. Victor Pacheco director di e aerolinea aki dirigi su mes na esnan presente na momento di e yegada bisando “Awe nos a yega cu alegria na Aereopuerto Internacional Reina Beatrix na Aruba un isla hopi bunita den un di nos destino, nos pilotonan ya nan sa, boso por bishita nos pagina, reserva y descubri prijs super abao cu e aerolinea arajet tin pa’bo y cu un destino hopi bunita cu ta Republica Dominicana.


text:
Den e debate di presupuesto den Parlamento a bin dilanti tambe e tema di e posibilidad pa Aruba haci prestamo via Hulanda na un interes hopi abao, di entre 1 y 2%. Hasta a bay asina leu pa lansa critica den direccion di Madre Patria di banda di e fraccion gubernamental, con por ta cu tur pais di Union Europeo ta paga interes na e nivel abao aki, mientras cu Aruba ta pagando entre 5 y 6% pa su prestamonan haci riba mercado internacional. Esey tin un splicacion masha simpel. Aruba tin su mes baloracion pa su capacidad pa paga prestamo, cu no ta di gaba, cerca e agencianan internacional (Standard & Poorās, Fitch, Moodyās) cu ta balora tur pais (āratingā). E entidadnan ta haci rating pa sector priva tambe.
Kico ta e caso anto cu e rating aki? Un pais manera Hulanda tin un baloracion totalmente diferente na esun di Aruba. Aunke Hulanda tin un corelacion entre debe y GDP bastante halto ā mas di 70% – esaki ta ser evalua di otro forma. Consideracion ta por ehemplo cu un pais di tamaƱo di Hulanda tin hopi mas capacidad pa absorbe y maneha un debe halto, contando cu decenas di sector economico, reduciendo asina e riesgo di un collapse economico pa motibo di un caida di un of algun sector. En cambio, un mini estado manera Aruba, cu ademas ta conta solamente cu un sector primordial, turismo, ta hopi mas vulnerable pa incidente economico externo. Manera un caida den mercado turistico principal cu ta Merca, loke lo tin consecuencia grave pa un teritorio chikito asina. Ta pāesey ta considera cu paisnan manera Aruba no mester tin debe publico riba 40% di GDP. Nos ta na 81-82% y creciendoā¦ E aƱa aki, nos mester bolbe fia mas di 100 miyon florin pa completa presupuesto. Esey ta si nos no haya atrobe e chasconan di aƱanan anterior, unda semper gobierno ta bin Parlamento pasobra a gasta hopi mas.
Referiendo na e posibilidad di fia cerca Hulanda, nos ta haya cu den e protocol di 2 di mei 2015 ta para cu, despues di yega na un presupuesto balansa (proyecta pa 2018), lo bin cooperacion pa yega na un āBegrotingskamerā. Pa e trabao di e Begrotingskamer lo stipula conhuntamente un ruta cu lo hiba Aruba na un debe di menos di 40% di GDP den e aƱanan despues. Es decir, gobierno di Aruba no a salba ainda di gobierno di Reino si acaso e yega na un presupuesto balansa na 2018. Ey lo cuminsa e marcha largo cu den sigur binti aƱa lo hiba nos na un corelacion di debe y GDP di 40% of menos. Esnan cu ta desea di kere den e storianan bunita cu e gabinete aki ta conta cu na 2018 Aruba ta āclaā cu Hulanda, por dal bay, pero e speransa ey no ta cuadra cu loke tin poni den e acuerdo di aƱa pasa y riba cual e ley CAFT ta basa.
Ta te ora cu Aruba ta cumpli cu e stipulacionnan di e acuerdo di 2015, e caminda ta habri pa Aruba por haya acceso na prestamo di Hulanda na un interes abao. Den e caso ey Hulanda lo por inscribi riba un prestamo di bono cu Aruba ta ofrece. Esey anto no tin nada di haci cu e rating internacional, pero ta a base di e interes cu Hulanda lo bay haya di Aruba, pasobra ta esey ta loke a palabra entre nan. Esey no ta e caso ainda y ta di Aruba su comportacion lo depende ki dia esaki lo bira realidad. Cu e actitud di confrontacion cu gobierno di Aruba ta manehando na e momento aki, apoya pa mayoria di su parlamentarionan, por lo pronto nos no lo mira esaki bira realidad. Consecuentemente nos ta keda pega cu e casi 210 miyon florin cu nos ta pagando e aƱa aki riba nos debenan, a base di e rating cu Aruba tin cerca e agencianan cu ta duna e rating y riba cual e prestamonan ta basa cu nos tin ta core na diferente fondo internacional grandi, manera CreditSuisse y Deutsche Bank.
Bolbiendo na e discusion di e momento aki den Parlamento, ta remarcabel cu mayoria di parlamentario di e partido den gobierno no ta preocupa en absoluto pa e problema grandi cu e presupuesto actual ta cargando e conseho negativo di tanto CAFT como Raad van Advies. Ta solamente parlamentario Wyatt ā Ras a distingui su mes expresando su preocupacion pa e situacion aki. No tabata posibel pa capta e expresion di e cara di Prome Ministro ora el a trece su punto di bista dilanti, pero ta di supone cu e no tabata contento cu esey. Di otro banda, cu 13 asiento den Parlamento, un disidente momentaneo tampoco mester ta problema, mescos den pasado tanto Juan David Yrausquin como Marisol Tromp a yega di vota contra presupuesto di nan partido. Mientras awor e presupuesto ta bay direccion di aprobacion sin cambio mayor, e miradanan ya ta fiha riba e evaluacion posterior cu CAFT lo bay traha despues di a ricibi e presupuesto manera aproba.


text:
WILLEMSTAD — Ambiente di softball fastpich a sigui zeta ayera na Frank Curiel ballpark ku 2 wega. E promé wega tabata den klase A ora ku Soto CMTC a sigui gana, e biaha aki nan a nòkout Sta. Rosa Angels Vanddis ku skor di 14 pa 4. Pa Soto CMTC 14 kareda, 13 hit i 2 eror. Picher ganador a resultá Sueni Fundador i mihó na bate tabata Sharon-Rose De la Noi di 5-4. Pa St.Rosa Angels Vanddis 4 kareda 7 hit i 2 eror, picher pèrdèdó tabata Quin-Lin Coeriel.
Den e di dos wega ku tabata bálido pa femenino AA, Vipers ta kumisa brabu i skor 4 kareda den prome inning contra Starosa Angels Vanddis, pero despues Sta. Rosa ta bin gana fásil di Vipers ku skor di 12 pa 4. Pa Sta. Rosa Angels Vanddis 12 kareda 10 hit i 1 eror, picher ganadó tabata Suheydi ”Tedy” Faneyt i na bate pa Starosa Angels Vanddis tabata Lyuska v/h Kruijs di 3-2.
Pa Vipers 4 kareda 4 hit i 1 eror, picher pèrdèdó tabata Lysandra Ursulita i na bate pa Vipers tabata Ismairy Ignacio di 3-2.
Ambiente di softball fastpich ta sigui kayente djasabra awor ku 2 wega den klase A na Frank Curiel Ballpark. Seguidamente ta sigui djadumingu ku 3 wega na Aishel Hooi ballpark aya na Bandabou for di 11 di mainta. I tambe 2 wega na Frank Curiel ballpark 13:00 i 15:00. Nos ta warda bosnan bin disfrutá di e dushi ambiente di softball e wikènt aki.


text:
WILLEMSTAD — Wikènt tras di lomba tabata karga ku Sòftbòl Bigleague/hubenil ku vários partido interesante. Weganan a tuma na Buenavista ballpark i tambe Muizenberg ballpark.
Djabièrnè 17 mart:
Kanga/Youngstars ta gana di Buenavista/Pichingolo ku skor di 11 pa 5. Theexzainys Kirindongo a gana i miho na bate ta Faranalys Andrea di 2-1. Picher pèrdèdó tabata Trishanteley Alexandre i na bate Thailandra Gustina di 2-1.
Djasabra 18 mart:
Souax/Eagles 1 ta gana Souax/ Eagles 2 ku skor di 12 pa 0. Chrishantely Ogenia a gana i na bate Tyzany Raap di 2-2. Picher pèrdèdó a resultá Mahaniam Espinoza Garcia i na bate Sharminely Elisabeth di 1-1.
Seguidamente den e di 2 wega Souax/Eagles 1 ta bolbe gana di Souax/ Eagles 2 ku skor di 21 pa 2. Kiara Domacasse a gana i mihó na bate Tanisha Gil di 2-2. Picher pèrdèdó a resultá Christine Job.
Kanga/Youngstars ta gana di Buenavista/Pichingolo ku skor di 12 pa 2. Theexzainys Kirindongo a gana i mihó na bate ta Faranalys Andrea di 3-3. Picher pèrdèdó tabata Dishanique Camelia i na bate Trishanteley Alexandre di 2-1. Den e siguiente wega Buenavista/Pichingolo ta gana di Kanga/Youngstars ku skor di 13 pa 8. Picher ganador Trishanteley Alexandre i mihó bate a resultá Anais Piar di 3-2. Picher pèrdèdó a resultá Theexzainys Kirindongo i mihó bate Angelica Vilchez di 1-1.
Den último wega djasabra Starosa Angels 1 ta gana di Starosa Angels 2 ku skor di 10 pa 1. Lyuska v/h Kruys a gana i mihó na bate Juavin Leonicia di 2-2. Picher pèrdèdó a resultá Ludnella Isenia i mihó na bate Danisha Salesia di 3-2.
Djadumingu 19 mart:
Starosa Angels 1 ta gana di Starosa Angels 2 ku skor di 7 pa 1. Jandely Ricardo a gana i mihó na bate Angelique Antonia di 4-3. Picher pèrdèdó Ludnella Isenia i mihó na bate Danisha Salesia di 3-2. Den e siguiente wega Starosa Angels 1 ta bolbe gana di Starosa Angels 2 ku skor di 11 pa 2. Lyuska v/h Kruys a gana i mihó bate Kimberly Agard di 2-2. Picher pèrdèdó a resultá Quilin Curiel i mihó na bate Gabriela Helburg di 1-1.
Kanga/Youngstars ta gana Souax/ Eagles 2 ku skor di 16 pa 0. Philles Girigorie a gana i mihó na bate Angelica Vilchez di 2-2. Picher pèrdèdó a resultá Mahanaim Espinoza Garcia. Seguidamente
Kanga/Youngstars ta bolbe gana Souax/ Eagles 2 ku skor di 13 pa 3. Philles Girigorie ta gana i mihó na bate Theexzainys Kirindongo di 2-2. Picher pèrdèdó Mahanaim Espinoza Garcia i mihó na bate ta Mahanaim Espinoza Garcia di 2-1.
Den último wega djadumingu Souax/ Eagles 1 ta gana Buenavista/Pichingolo ku skor di 9 pa 3. Tanisha Gil a gana i mihó na bate Tizainy Raap di 1-1. Picher pèrdèdó a resultá Trishanteley Alexandre i mihó na bate Dishanique Camelia di 2-1.


text:
(LaPatilla) – Plataforma Unitaria Democratico a emiti un comunicado diadomingo 14 di augustus den cual nan ta afirma cu nan lo sigui apoya e protesta di e trahadonan publico te ora nan logra e exigencia di nan derechonan.
Desde algun dia caba varios gremio a sali riba caya di Venezuela pa exigi nan derechonan, entre nan e delegacion di e instructivo di Oficina Nacional di Presupuesto, pasobra e ta viola e derechonan di e contractnan di e funcionarionan publico.
“For di Plataforma Unitario Democratico nos lo sigui bringa hunto cu e trahado-, gremio-, sectornan, sociedad civil, pa exigencia di tur e schaalnan salarial, contractnan colectivo, anulacion di e instructivo ONAPRE, mehoracion social y economico, te logra e libertad definitivo di Venezuela a traves di eleccionnan husto, liber y transparente, cu lo ta e garantia di berdad pa e recuperacion di calidad di bida di tur e Venezolanonan”, e documento a señala.
Plataforma Unitario Democratico ta respalda y compaña e lucha di e trahadonan Venezolano, ken siman tras di siman di protesta a logra pone presion riba e regimen den e exigencia di nan derechonan, como tambe compaña e lucha di tur e sectornan cu diariamente ta demanda solucionnan urgente.
Durante 22 aña e trahadonan Venezolano a mantene un lucha constante pa exigencianan laboral husto, di acuerdo cu e realidad social, politica y economico cu e pais ta pasando aden, cu despues di periodonan largo di hiperinflación a destrui e poder adkisitivo y su calidad di bida.


text:
ORANJESTAD- 29 juli 2021. Segun resumen di awe un total di 63 caso nobo di COVID-19 a keda registra cual 13 ta turista y 50 ta residente. E cifranan aki ta representa un 'Positivity rate' bou di nos residentenan di 23%. Di e 13 turistanan 4 a test na salida for di Aruba y 9 durante nan estadia riba Aruba. Cantidad di casonan activo di COVID-19 pa awe ta 349 y cantidad di fayecidonan relaciona cu COVID-19 a aumenta na 110.
Datos ta indica un subida continuo di casonan nobo cu un average semanal di 42 caso pa dia y un average di 'positivity rate' semanal di 21% pa dia.
Hospital tin 9 persona interna di cual 3 ta den ICU, 2 ta den ICU como caso activo y 1 ta den ICU como caso inactivo y riba piso general tin 6 persona interna di cual 4 ta caso activo y 2 inactivo.
Pa loke ta e 50 casonan nobo bou di residentenan awe por informa cu 31 di e personanan aki no ta vacuna, 5 ta vacuna cu e prome dosis di e vacuna y 13 ta vacuna cu tur dos dosis. Cu entrada di e variante Delta ta tuma nota cu e cifranan di esnan vacuna cu 1 of 2 dosis cu ta keda infecta cu Covid a aumenta poco, pero e grupo mas afecta ta esnan cu no a vacuna. E cifra di esnan no vacuna ta dobbel mas halto compara cu esnan vacuna.


text:
Deskubrí e karakterístikanan di e IQOS 2.4 PLUS
Bo por haña tur e benefisionan di IQOS sin e huma, kandela i shinishi ku un IQOS 2.4 PLUS pa un preis pagabel.
E sistema aki di Pocket Charger i Holder tin tambe un mekanismo sòft, ku ta pone ku bo por habri i sera esaki fásilmente i e ta perfekto pa uso di tur dia.
Skohe entre 12 koló di kapa, tasnan di kueru, sleeves i estuche nan pa asina transportá bo aparato, ku ta ofresé protekshon adishonal i mas opshonnan di koló.
Asina tur kos a kuminsá.
Nos pionero ku ta keinta, e alternativa pa sigaria
Simplemente satisfaktorio.
Satisfakshon di tabaku di bèrdat. Liber di huma.
Hasi esaki di bo.
Skohe entre un variedat di aksesorionan di IQOS.
Deskubrí algu mihó
Hasi e kambio pa IQOS no ta kos di solamente un dia. Nos ta aki pa dunabo sosten den e proseso kompleto.
Komo ku IQOS no ta kima tabaku, e ta emití 95% ménos di supstansianan kímiko dañino kompará ku sigaria.*
*”95% ménos” ta representá e redukshonnan promedio den e nivelnan di un variedat di supstansianan kímiko dañino (ekskluyendo nikotina) kompará ku e huma di un sigaria di referensia (3R4F).
Mayoria di humadónan ku ta kambia kompletamente, ta stòp di huma sigaria.
*Fuente: Sifranan òf kálkulonan di PMI, Investigashon di Merkado, pènel di usuarionan di IQOS di aña 2019.
No tin kandela. No tin shinishi. Sin efektonan sekundario di humamentu.*
Informashon importante: E no ta igualá nesesariamente un redukshon di riesgo di 95%. *IQOS no ta liber di riesgo.
-
Komo ku IQOS no ta kima tabaku, e ta emití 95% ménos di supstansianan kímiko dañino kompará ku sigaria.*
*”95% ménos” ta representá e redukshonnan promedio den e nivelnan di un variedat di supstansianan kímiko dañino (ekskluyendo nikotina) kompará ku e huma di un sigaria di referensia (3R4F).
-
No tin kandela. No tin shinishi. Sin efektonan sekundario di humamentu.*
Informashon importante: E no ta igualá nesesariamente un redukshon di riesgo di 95%. *IQOS no ta liber di riesgo.
-
Mayoria di humadónan ku ta kambia kompletamente, ta stòp di huma sigaria.
*Fuente: Sifranan òf kálkulonan di PMI, Investigashon di Merkado, pènel di usuarionan di IQOS di aña 2019.
HEETS Stick
HEETS ta un inovashon den eksperensia di tabaku. E 'sticks' ta traha di e kalidat mas altu di blachi di tabaku, skohe adekuadamente pa brinda un satisfakshon berdadero di tabaku.
IQOS 2.4 PLUS Pocket Charger
E IQOS 2.4 Plus Pocket Charger ta fásil pa usa i por ser personalisá ku un gran variedat di aksesorionan. Bo por warda i karga bo IQOS 2.4 Plus Holder.
IQOS 2.4 PLUS Holder
Kómodo i fásil pa usa. E IQOS 2.4 Plus Holder ta usa Heat Control Technology™ pa ofresé e sabor di tabaku real.
HEETS Stick
HEETS ta un inovashon den eksperensia di tabaku. E 'sticks' ta traha di e kalidat mas altu di blachi di tabaku, skohe adekuadamente pa brinda un satisfakshon berdadero di tabaku.
IQOS 2.4 PLUS Pocket Charger
E IQOS 2.4 Plus Pocket Charger ta fásil pa usa i por ser personalisá ku un gran variedat di aksesorionan. Bo por warda i karga bo IQOS 2.4 Plus Holder.
IQOS 2.4 PLUS Holder
Kómodo i fásil pa usa. E IQOS 2.4 Plus Holder ta usa Heat Control Technology™ pa ofresé e sabor di tabaku real.
Purba nos sabornan
Selekshon HEETS Amber
Balansá i totá. Amber su selekshon ta un meskla di tabaku totá i rondoná ku kapanan di nechi aromátiko di palu i un tiki perfumá.
Selekshon HEETS YELLOW
Suave i pikante. Yellow su selekshon ta un meskla di tabaku suave i aromátiko huntu ku esensianan aromátiko alegre i pikante.
Selekshon HEETS Bronze
Riku i amikal. Bronze su selekshon ta un meskla di tabaku suave i aromátiko kombiná ku esensianan aromátiko ku kakou i fruta seku.
Selekshon HEETS TURQOISE
Refreskante i fresku. Turqoise su selekshon ta ofresé mèntòl fresku i bròs huntu ku un kombinashon di tabaku totá suave i enrikesé ku esensianan sutil aromátiko.
HEETS PURPLE WAVE
Riku i dushi. PUPRPLE WAVE ta ofresé sensashonnan refreskante di mèntòl bròs huntu ku aromanan di diferente frutanan.
-
IQOS ta garantisá kalidat
Bo por konfia riba nos garantia. Warda bo resibu òf saka un potrèt di dje ora bo kumpra bo IQOS.
-
Sosten ku bo por konta riba dje
Bishitá nos tienda, online riba bo telefòn. Nos tim di servicio na kliente ta kla pa yuda.
Purba IQOS, manera bo ta deseá. Hasi un prueba bou di guia di un eksperto den nos tienda òf na kas ku nos servisio ku ta pèrmití bo fia e aparato.
Kiko tin den e kaha
- IQOS 3 MULTI Pocket Charger
- IQOS Cleaner
- IQOS Cleaning Sticks
- USB Cable
- USB-C cable to charge the IQOS 2.4 PLUS Pocket Charger.
- AC Power Adaptor
Kompará aparatoHaña bo IQOS ku ta fet perfekto.
IQOS 3 Duo
Kla na momentu ku abo ta kla.
IQOS 2.4 Plus
Perfekto pa uso diario.


text: Diadomingo atardi a drenta informe di un accidente cu hende herida riba e cruzada Caya Punta Brabo cu Dr. Horacio Oduber blvd., mesora a dirigi tanto polis como ambulans na e sitio. Na yegada di e patruya a bin encontra cu 2 brommer y 2 motociclista benta riba caminda y ambos herida, un di nan tabata tin un brommer benta riba su man y tabata tin tur su cara na sanger y curpa tur rasca y tabata keha di dolor e otro tambe tabata herida pero no di e tanto ey. Polis a tarda basta rato pa saca afor ta con e accidente aki a sosode pero un cos si ta sigur ta cu ambos tabata bini di pariba y tin indicacion cu debi na un mal maniobra un a bay dal riba e otro. Ambulans a presenta y a transporta e victimanan pa hospital.


text:
Patrick Groters ta logra su di dos Final A y lo lucha pa un medaya awenochi den e Weganan Panamericano Lima 2019.
E landado Patrick Groters ta e ultimo cu a mira accion aki na Lima, Peru den su deporte. Patrick a landa e mainta den e 200m IM. E landado Groters a inicia den baan 2 cu un personal record di 2:04:13.
Mester bisa cu den e 200m IM, Patrick a landa 50m tur 4 disciplinanan di landamento. Prome e la inicia cu mariposa aki e ta marca un tempo di 26.63, sigui pa lomba cu ta su disciplina di mas fuerte unda e ta marca un tempo di 57.22, e di tres cu tabata schoolslag Patrick ta marca un tempo di 1:33.71 y finalmente pa caba cu e estilo liber unda e ta marca un tempo final di 2:03.33. Aki Patrick ta kibra su record personal.
E tempo final di 2:03:33 tabata bon pa un di dos lugar den su heat. Den e standing overall Patrick ta finalisa na di 6 lugar cu un final A y un chens pa medaya cual Patrick lo landa awenochi na La Videna. Mester bisa cu Patrick casi ta logra un tempo B pa e Weganan Olimpico di Tokyo unda e ta keda 0.08 seconde leu.
Exito awenochi pa Patrick Groters.


text:
Investigashon di efisiensia tin keber ku tres E: Ekonomia, Efisiensia i Efektividat. Ku otro palabra, Kontraloria ta investigá si e gobièrnu ta traha na un manera efisiente, usando e kantidat adekuá di medio pa por logra e resultadonan deseá. No tin manera mas barata pa logra e mesun resultado? Si un maneho no ta hiba na e resultadonan deseá, ese por tin diferente kousa. Ku nos investigashon, nos ke komprondé e kousanan ei i identifiká posibel tendensia. Por ehèmpel, nos por konsehá e ministernan kiko mester sosodé pa realmente yega na e resultadonan deseá. Algun posibel kousa ta ku:
- meta di e maneho no ta formulá na un manera kla sufisiente;
- e maneho ta inkluí sierto regla ku den práktika ta sea muchu kompliká òf presisamente muchu limitá;
- minister ta pone muchu poko plaka disponibel pa ehekushon di e maneho;
- minister ta ehersé muchu poko kontrol riba ehekushon di e maneho.


text:
Promoviendo un Kurason Salú
Investigashon ta demostrá ku práktika regular di Meditashon Trasendental ta baha strès físiko i ta promové i mantené un kurason salú
Strès ta hasi daño na e kurason
Strès psikológiko a demostrá di ta oumentá aktivashon di e sistema nervioso simpátiko i e as di e hipotálamo-pituitario-adrenal. E aktivashon oumentá aki ta deskargá adrenalina, noradrenalina i kortisol, ku ta kondusí na un ritmo kardiako más rápido, oumento di produkshon kardiako, i arteria mas smal.
E kambionan aki na nan turno ta krea preshon oumentá.Aktivashon di e sistemanan aki tambe ta aselerá progreso di aterosklerosis i por kondusí na ruptura di plaka agudo, loke ta resultá den isquemia di e kurason (angina di pecho)i enfermedat koronario di kurason i atake serebral.
MT ta promove un kurason salú
Práktika dos-bia diario di e téknika di Meditashon Trasendental ta redusí aktivashon di e sistema nervioso simpátiko, lokual na su turno ta hancha e ardunan i ta redusí hormona di strès, manera adrenalina, noradrenalina i kortisol, i ta duna alivio di strès. Investigashon publiká ta konfirmá ku MT ta:
- Baha preshon haltu
- Baha aterosklerosis
- Baha biramentu smal di ardu
- Baha biramentu diki di arteria koronario
- Baha uso di medikamentu antihipertensivo
- Baha tasa di mortalidat
Investigashon Sientífiko
Investigashon riba Enfermedat di Kurason
Instituto Nashonal di Salú na Merka a otorgá mas ku 20 miyon dòler pa studia efekto di e programa di Meditashon Trasendental riba prevenshon i trato di enfermedat di kurason, hipertenshon, i atake serebral. Adishonalmente, a hasi sentenares di otro estudio riba efekto benefisioso di e programa di MT pa mente, salú, komportashon, i komunidat na mas ku 210 universidat independiente i instituto di investigashon na 33 pais, inkluiendo Harvard, Yale, i UCLA Skol Médiko.
- Reduced High Blood Pressure & Death Rates - American Journal of Cardiology
- Reduced High Blood Pressure & Reduced Hypertensive Medication - American Journal of Hypertension
- Reduced Atherosclerosis - American Journal of Cardiology
- Reduced Thickening of Coronary Arteries - The American Heart Association's Stroke
- Reduced Constriction of Blood Vessels - Psychosomatic Medicine
- Reduced Blood Pressure - International Journal of Neuroscience
- Reduced Myocardial Eschemia - American Journal of Cardiology
- Slowing of Aging - International Journal of Neuroscience
- Stress Relief - Integrative Cancer Therapies
- Reduced Hospitalization Rates -American Journal of Managed Care
- Decreased Medical CareUtilization and Hospitalization - Psychosomatic Medicine
- Increased Creativity - Journal of Creative Behavior
- Improved Memory - Memory and Cognition
- Increased Intelligence - Intelligence
- Decreased Anxiety - Journal of Clinical Psychology
- Reduced Alcohol Abuse - American Journal of Psychiatry
- Increased Productivity - Academy of Management Journal
- Reduced Blood Pressure:Comparisons with Other Procedures - The American Heart Association's Hypertension


text:
KRALENDIJK – Despues ku e parti ofisial a tuma lugá den Stadion Antonio Trenidat den Rincon, a inisiá e promé wega. Ta trata di futbòl kaminda Boneiru a enfrentá Hulanda. Promé ku wega a kuminsá, tabata kos pa mira. Gezaghèber Edison Rijna a para den gol i Prens Pieter Christiaan van Oranje – Nassau a skòp bala direkshon di gol. Simplemente gezaghèber a laga Prens bor’é manera nan ta bisa. Un bala di skòp riba man drechi di portero Rijna, kende a hasi intento sinembargo no sufisiente pa stroba e bala di bai den gol.
Fo’i den minütnan inisial di e partido, Boneiru ta sali bai dilanti 1-0. Na momentu ku e partido a parti na dos pa sosiegu, Boneiru ya tabata dilanti 3-0 den e partido. E di dos mitar di e partido Boneiru ta hinka kuater gol mas pa finalmente gana e partido ku skor di 7-0.


text:
WILLEMSTAD — Dia 25 di yüli klup di atletismo Trupial – Auto City ta biaha pa Trinidad & Tobago pa kompetí kontra e atletanan di Trinidad den e kampionato nashonal di Trinidad & Tobago.
E kompetensia aki ta forma parti di e programa di interkambio ku klup Trupial ta realisá tur aña pa engrandese e eksperensia internashonal di su miembronan. Despues di vários resultado hopi bon den e kampionato di Kòrsou dia 19 i 20 di yüli último e dirigentenan di Trupial a selektá 7 atleta pa bai representá nan klup i Kòrsou na e kompetensia aki. E atleta nan hubenil aki ta pre- selektá pa prepará nan mis pa Carifta Games 2016 i 2017. Di e forma aki klup Trupial – Auto City ta traha su planifikashon di mas aña, pa logra un mihó resultado di su miembronan riba nivel internashonal. E delegashon di dirigí pa Sra. Arlene Bitorina i coach Nabi Walace. Direktiva, miembronan i nan mayornan ta deseá e atletanan aki tur klase di éksito. E delegashon ta regresá djaluna 29 di yüli.
Klup di atletismo Trupial – Auto City ta rekordá tur amante di atletismo riba nan kompetensia internashonal di dia 10 i 11 di yüli den SDK i dia 12 di yüli e kaminata/kareda di 1, 2 i 5 km habri ku ta start i kaba na Pietermaaiweg.


text:
Polis a activo buscando di Yellow, sinembargo esaki no a duna resultado ainda. Segun vocero di ministerio publico Ann Angela, fiscal no tin ningun informacion nobo pa duna den e caso aki.
E siman aki ta bay cumpli un luna cu e portier tira pafo di Olde Molen a fayece y cu ta buscando e sospechoso di a tire cu consecuencia fatal. For di diferente fuente ta haya informacion cu habitantenan specialmente den area di Yellow su cas y tambe den San Nicolas ta mira e fugitivo rond. Tambe tin informacion cu yamada ta wordo haci ora cu mira e fugitivo, sinembargo pa ora cu polis presenta na dicho localidad ya el a bay for di eynan caba.
A puntra Ministerio Publico si nan ta na altura di informacion aki y pa cual e vocero a confirma cu berdad hende ta bisa cu nan ta wake y cu polis ta hopi activo buscando e. Ultimo tempo a busca na nuebe adres, di cual dos di e adresnan a wordo bishita dos biaha, pero sinembargo nada ainda el a remarca.
E fin di siman tras di lomba tabatin e parada di fakkel cual manera nos a indica anterior, un medio di comunicacion a publica cu nan tin informacion cu Yellow lo basha bala den multitud di hende. Polis a desmenti esaki y haciendo e mesun pregunta na Ministerio Publico, pa loke ta trata e menasa, nan tambe ta bisa di no tabata sa di nada.
Detaye adicional
Ainda e suma di tip cu lo yega na detencion di di Yellow ta na 10 mil florin, e suma aki a wordo subi for di 5 mil florin como cu autoridad ta pensa cu e ta un suma mas lucrativo cu lo yuda pa esunnan cu sa di algo papia. Haciendo esaki kedando anonimo mas cu claro.
Den transcurso di e investigacion diferente auto a wordo para y rista di amigonan y/of complice di transportacion di Yellow. Tambe Minister encarga cu Husticia Arthur Dowers a haci yamada na Yellow pa e entrega su mes y den caso cu e no haci’e cu e por conta cu gran cantidad di autoridad ta buscando e.


text:
Recientemente Interport Aruba y Federacion di Trahadornan di Aruba (FTA) a firma un protocol pa un termino di 2 aña. E decision pa firma e protocol aki, tawata uno cu a wordo ricibi cu hopi felicidad serca e empleadonan di Interport Aruba. Durante e firmamento di e protocol, por a conta cu presencia di Vice Presidente di FTA, Sr. Rudy Geerman, Landsbemiddelaar A. Pontilius, representante di empleadonan, Solange Vrolijk y Director Ehecutivo di Interport Aruba Sr. Jokoeza Hooplot.
Interport Aruba a habri su portanan na aña 2014 y a crese sumamente liher e ultimo añanan. E meta principal ta pa sirbi e comunidad di Aruba. Interport Aruba ta ofrece servicionan di cargo mundialmente entre otro desde Miami, Panama, Hulanda y awor a expande su servicionan cu un ruta comercial nobo consolida desde Colombia.
Keda pendiente pa mas informacion tocante nos localidad nobo!